text:
Pronostico di tempo valido te cu dialuna 10 di september 2018
Pronostico di tempo pa awe anochi: levemente te parcialmente nubla y generalmente seco. Den marduga y mañan: parcialmente nubla cu localmente un awasero. Temperatura: Temperatura maximo...
Helene no ta forma peliger pa Caribe
Diadomingo pa 11 or di mainta, e centro di e tormenta tropical Helene tabata situa cerca di latitud 13.2 noord, longtitud 25.0 west. Helene...
Pronostico di tempo valido te cu 09 di september 2018
Pronostico di tempo pa awe anochi: levemente te parcialmente nubla y generalmente seco. Den marduga y mañan: parcialmente nubla cu localmente un awasero. Temperatura: Temperatura maximo...
Pronostico di tempo valido te cu 08 di september 2018
Pronostico di tempo pa awe anochi: levemente te parcialmente nubla y generalmente seco. Den marduga y mañan: parcialmente nubla cu localmente un awasero. Temperatura: Temperatura maximo...
Pronostico di tempo valido te cu 07 di september 2018
Pronostico di tempo pa awe anochi: levemente te parcialmente nubla y generalmente seco. Den marduga y mañan: parcialmente nubla cu localmente un awasero. Temperatura: Temperatura maximo...
Pronostico di tempo valido te cu 06 di september 2018
Pronostico di tempo pa awe anochi: levemente te parcialmente nubla cu chens ariba un awasero breve. Den marduga y mañan: parcialmente nubla cu localmente...
Meteo ta emiti pre aviso pa boto chikito
Esaki ta un pre aviso: Un aviso pa boto chikito y lama localmente bruto lo drenta na vigor diabierna, 7 di september 2018, pa 6...
Pronostico di tempo valido te cu 05 di september 2018
Pronostico di tempo pa awe anochi: levemente te parcialmente nubla cu chens ariba un awasero breve. Den marduga y mañan: parcialmente nubla cu localmente...
Pronostico di tempo valido te cu 04 di september 2018
Pronostico di tempo pa awe anochi: levemente te parcialmente nubla y generalmente seco Den marduga y mañan: parcialmente nubla cu localmente un awasero breve. Temperatura: Temperatura maximo...
Pronostico di tempo valido te cu 03 di september 2018
Pronostico di tempo pa awe anochi: levemente te parcialmente nubla y generalmente seco Den marduga y mañan: parcialmente nubla cu localmente un awasero breve. Temperatura: Temperatura maximo...
Pronostico di tempo valido te diadomingo 02 di september 2018
Pronostico di tempo pa awe anochi: levemente te parcialmente nubla y generalmente seco Den marduga y mañan: parcialmente nubla cu localmente un awasero. Temperatura: Temperatura maximo 34...
Pronostico di tempo valido te diasabra 01 di september 2018
Pronostico di tempo pa awe anochi: levemente te parcialmente nubla y generalmente seco Den marduga y mañan: parcialmente nubla cu localmente un awasero. Temperatura: Temperatura maximo 34...
Pronostico di tempo valido te diabierna 31 di augustus 2018
Pronostico di tempo pa diahuebs anochi: levemente te parcialmente nubla cu chens pa un awasero breve. Den marduga y mañan: parcialmente te temporalmente hopi...
Pronostico di tempo valido te diahuebs 30 di augustus 2018
Pronostico di tempo pa awe anochi: levemente te parcialmente nubla cu chens pa un awasero pasahero. Den marduga y mañan: parcialmente nubla cu localmente...
Pronostico di tempo valido te diaranson 29 di augustus 2018
Attencion: Un alerta pa biento duro y lama localmente bastante bruto ta na vigor, pero lo wordo cancela mañan diaranson 6 pm... Pronostico di tempo...
Pronostico di tempo valido te diamars 28 di augustus 2018
Atencion: Un alerta pa biento duro i lama localmente bastante bruto ta na vigor... Tempo: Levemente te parcialmente nubla cu posibilidad di un awasero pasahero den...
Pronostico di tempo valido te dialuna 27 di augustus 2018
Atencion: Un alerta pa biento duro y lama localmente bastate bruto ta na vigor... Tempo: Pronostico di tempo pa we anochi: levemente te parcialmente nubla cu...
Meteo ta emiti alerta pa biento duro
Meteo ta emiti un alerta pa biento duro. Tambe un alerta pa lama localmente duro ta na vigor. Esaki ta entrante awe, diadomingo 12 or...
Pronostico di tempo valido te diadomingo 26 di augustus 2018
Pronostico di tempo pa awe nochi: Levemente te parcialmente nubla y generalmente seco den marduga y mayan parcialmente nubla cu localmente un awacero pasahero. Temperatura: Maximo...
Pronostico di tempo valido te diabierna 24 di augustus 2018
Pronostico di tempo pa awe anochi: levemente te parcialmente nubla y generalmente seco den marduga y mañan: parcialmente nubla cu localmente un awasero Temperatura: Maximo 34 grado...


c: text/html

text:
-
Contact
- lionel_326@hotmail.com
FDDK ku proyekto piloto pa forma mas instruktor den skol di fundeshi!
Reading Time: 3 minutes
KOMUNIKADO
KOMUNIKADO
Willemstad- Fundashon Desaroyo Deportivo Kòrsou (FDDK) durante di un seremonia a duna inisio ofisial na un proyekto piloto ku lo perkurá pa nos tin mas instruktor deportivo kapasitá den nos skolnan di fundeshi. Di e forma aki Kòrsou, atraves di FDDK, ta konstruí un base pa nos krea mas deportista na base, algu ku lo amplia nos posibilidat di tin mas suidadano sano i hasta mas potensial super estreanan deportivo.
E proyekto ta habri oportunidat tambe pa un grupo di hóben entusiasmá logra drenta den e proseso laboral i duna lès na skolnan di fundeshi. FDDK su meta ta pa e proyekto piloto aki desaroyá i bira struktural di tal forma ku nos ta keda amplia nos kapasidat di forma hóbennan for di base, esta den skol di fundeshi.
Dos di e retonan ku Kòrsou tin ta desempleo i falta di hende kapasitá pa duna deporte, ku mas énfasis riba hóbennan. Studiantenan di MBO ku a finalisá nan estudio komo maestro di deporte no por traha na skol pa motibu ku pa lei nan no ta kualifiká. Esaki tin komo resultado ku e hóbennan ta kuminsá un estudio ku e meta di drenta den trabou den futuro pero ora yega asina leu esaki no ta konkretisá.
FDDK a kuminsá ku un proyekto piloto pa demostrá ku e hóbennan aki ta kapasitá pa e trabou. Esaki lo por trese un alivio deportivo pa skolnan di fundeshi. E hóbennan durante di un seremonia ofisial kaminda Minister di Desaroyo Sosial, Labor i Bienestar, Sra. Larmonie-Cicilia i Minister di Enseñansa, Siensia, Kultura i Deporte Sra. Dick a hiba palabra, a firma un akuerdo ku FDDK.
E studiante i prospekto instruktornan ta:
- Rendelon Martina
- Shanderla Leito
- Gilliany Vijent
- Curtleyson Martis
- Jordan Quan
- Gersinio Constansia
- Glenciëne Gregoria
- Jorginho Isenia
Aktualmente e studiantenan ta huntu ku diferente lider di deporte di FDDK den vèlt asistiendo nan. E intenshon ta pa aki 2 luna nan por bai duna lès independiente na un skol di fundeshi. Di e forma aki 8 skol mas lo haña un persona apto pa duna lès te ku kabamentu di e aña eskolar.
E proyekto piloto aki ta bira posibel danki na koperashon di Ministerio di Desaroyo Sosial, Labor i Bienestar ku tin na su enkargo e formashon laboral i guia di e studiantenan durante di e trayekto, i algun patrosinadó privá. Ta intenshon pa durante di e aña aki buska e forma pa amplia e espasio den e.o. lei pa asina nos por tin garantia ku nos ta fortifiká formashon deportivo di nos hóbennan na base kaminda e mester kuminsá.
Si logra halsa interes i buta un kambio den lei, e proyekto por habri mas kupo di trabou den futuro i tambe perkurá pa mas skol haña hende apto pa duna lès den deporte.
Danki pa “like i “share”. Mi ta apresiá mashá. Sinti bo liber pa laga bo komentario atras.]
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.

robotstxt: allowed

filter: keep


text:
Prome Minister Evelyn Wever Croes a toca e tema di e traspaso unda el a haya atakenan di a kita hendenan for di trabou pero a splica kende ta esnan cu a bay cas. Un di e prome decisionnan di gobierno pa pone bek orden den e desordo financiero cu nos a encontra unda na varios ocasion a splica esaki con a haya bestuurskantoor y no ta un traspaso debido y no sa kico tabata tin pendiente kico ta sigui. Tur dia ta haya sorpesa di yamadanan di hende ta bisa cu nan a keda di haya contesta di gobierno a manda peticion, documento y nada.
Riba tereno di personal tambe a topa cu sorpresa e mandatario ta comenta. Por a tuma nota cu e gobierno anterior di Mike Eman riba un 20 di October 2017 simannan despues di eleccion a core pone hopi hende den servicio di gobierno como ambtenaar. Tur hende sa di e regla general cu na momento cu un gobierno bira demisionario bo no por tuma decision asina mas, solamente decisionnan coriente bo por tuma “lopende zaken”.
Ta conoci cu gobierno di Mike Eman a entrega su retiro 21 di September 2017 na gobernador y ta pone cu bo ta demisionario y tur Minister sa e decisionnan cu bo tuma ta invalido y tog a tuma e decision y ta culpa nos pasobra nos no ta ehecutandonan. Cu esaki e prome Minister ta referi na e cartanan cu a bay na varios persona cu a keda hinca den aparato gubernamental como ambtenaar cu no tabata ambtenaar prome ta trata di un grupo di hende cu ta traha na oficinanan di Ministernan.
Tabata hendenan cu riba nan payslip ta para bureau minister algemenezaken, financien y asina por sigui bisa. E ministernan anterior a purba na acomoda su hendenan tur caminda, pero for di comienso di aña 2017 a acomoda e personanan importante pero essnan cu nan a lubida a purba na acomodanan ultimo momento y naturalmente esakinan ta invalido y ta un total di 100 persona a haya un carta den fin di siman cu ta informanan cu e decision no por wordo ehecuta pasobra ta den periodonan cu no por wordo respeta.
Nos por a tuma nota di e reaccion di e ex prome minister Sr Eman cu kier a haci un intento di lanta pueblo y ta importante pa mustra Sr Eman cu su propio actonan cu el a haci como un prueba.
Decision di Gabinete Mike Eman 13 November 2009
Aki por tuma nota di un decision di conseho di Minister di gabinete Mike Eman cu ta tuma 13 November 2009. Nan tuma e decision cu tur loke gabinete Nelson Oduber a tuma den e periodo prome cu eleccion y e periodo demicionario despues di eleccion ta bay wordo kita y declara nulo. Abase di esaki departamento di Gobierno a traha un maneho y a keda ehecuta y e maneho a keda aproba pa corte di tur hende cu a bay corte unda mi persona mes a bay na varios ocasion y hues a bisa cu Gobierno tin razon den esaki.
Decision di Gabinete Mike Eman 29 October 2013
Otro decision di Gabinete Mike Eman di 29 October 2013, Minister di Algemenezaken e tempo ey den su reunion di conseho di Minister ta bisa cu tur hende cu ta riba contract cu tabata cay bou di e shete ministerionan di Mike Eman entrante 30 October 2013 ta bay wordo prolonga “ voor het duur van het kabinet Mike Eman 2.
Atake di e dicho di Ser Humano Central
Prome Minister Sra Evelyn Wever Croes a papia riba e atakenan cu nan a haya unda a keda tilda di no ta pone ser humano central, pero si pa Mike Eman complase cu su capricho politico pone ser humano central y laga esnan mas funerabel den nos comunidad sigui sufri anto mi ta kere e ta ekiboca den ora cu e bisa cu e ser humano ta central, e mandatario comenta.
Hefe di un departamento a cuestiona riba facebook relaciona retiro
E mandatario a comenta cu diabierna siman pasa un hefe di departamento a cuestiona riba facebook y bisa cu e tin dos hende trahando pa dos aña caba y ki mishi e hendenan aki haya carta di retiro y ora cu Prome Minister a hala su atencion cu no ta riba facbeook bo ta busca atencion di bo Minister pero tin otro caminda bo tin cu cana, y e hefe di e depatamento di MFA no ta compronde con a kita su hendenan. E mandatario a puntra e hefe di e departamento kico ta para riba e payslip di e hendenan aki y a bin realisa cu ta poni cu ta Bureau di Minister Algemene zaken. Aki bo ta wak con como hefe di e departamento no a regla nan papelnan y e contesta tabata cu cos a tarda poco e tempo ey, deliberatamente abo como hefe di departamento a perhudica e hendenan ey y awor kier tire den scochi di e Minister actual. Minister Evelyn Wever Croes a bin haya 147 hende poni ainda riba su payrol y no ta aparece na trabou nunca y awo ta resulta cu e hendenan aki a keda manda otro caminda y cobrando bou di e bureau di e minister anterior. A papia cu e hefe di e departamento di mester di hende y si nan ta cumpli cu e perfil di e funcion cu bo tin y ba cana e caminda normal pa tumanan den servicio y trece e documentonan y lo evalue di nobo.
Segun periodista ta Minister Otmar Oduber a laga kita e hendenan aki
Durante conferencia di prensa un periodista a comenta na e prome Minister cu ta ser bisa cu ta e Gobierno actual aki a trahe e propio Otmar Oduber pasobra e kier a tuma vengansa pasobra bo tin un persecucion di MEP e tempo ey y kier retira un cantidad di hende, esun cu a aplike ta Otmar Oduber minister actual segun e prensa ta informa cu loke a ser papia den conferencia di AVP. Prome Minister Evelyn Wever Croes a bisa, tin un firma riba e papel cu ta di Nicole Hoeverts cu ta e secretaria di Minister Raad y di Mike Eman, kico a pasa entre Mike Eman y Otmar Oduber e tempo ey mucho min por mete den dje.


text:
Cu 30 dia mas
ORANJESTAD (AAN): Ministerio Publico a informa dialuna cu dia 15 di november proximo, esta otro siman diaranson, e periodo di “gevangenhouding” di 60 dia otorga na Minister Paul Croes ta termina. Prome cu esey, Fiscal lo pidi Hues Comisario pa bolbe prolong’e cu 30 dia mas. Esey lo bira e ultimo prolongacion prome cu e sospechoso por mira un Hues pa tratamento di su caso.
Manera ta conoci, dia 12 di september ultimo, algun dia prome cu eleccion, Hues Comisario a aproba prolongacion di Minister Paul Croes cu 60 dia mas, cu awor lo ta terminando.
Di acuerdo cu nos Codigo di Procedimiento Penal, Fiscal por pidi Hues Comisario pa prolonga e periodo di “gevangenhouding” dos biaha. El a haci esaki un biaha caba pa 60 dia y awor ta considerando pa pidi 30 dia mas, cu lo termina e ora den December. Pa e tempo ey si e proceso mester ta asina leu pa presenta e acusacionnan formal contra e sospechoso dilanti Hues, aunke sea “pro forma”.
Ministerio Publico ta acusa Minister Paul Croes di soborno ambtelijk (pasivo), verduistering, labamento di placa, falsificacion y di mensensmokkel. Dia 21 di augustus a detene y despues di 10 dia na Warda di Polis, a mande KIA.
Mester menciona cu e mandatario, aunke demisionario awor, ta encarcela den KIA y ainda cu “beperking”, pues sin contacto cu ningun hende, no por mira ni señora ni yiunan, no por ricibi ningun bishita cu no ta di su abogado.


text:
Huidige artikelen
woensdag 28 september 2016 - Diahuebs Departamento di Impuesto ta habri parti mainta y diabierna lo ta cera henter dia
Diahuebs tur servicio na oficina principal y den districto lo cera 11:30 di mainta
ORANJESTAD – Departamento di Impuesto ta participa cu diahuebs, dia 29 di september, tur servicio na publico tanto na oficina principal na Camacuri como na e oficinanan di gobierno na Noord, Paradera, Santa Cruz y Savaneta, lo cera pa 11:30 di mainta. Diabierna, dia 30 di september, Departamento di Impuesto lo ta cera henter dia. Esaki ta debi na e mal tempo cu ta menasando nos isla y cu ta sumamente necesario y importante pa tuma medidanan di precaucion.
Si no tin particularidad, Departamento di Impuesto lo reanuda su servicionan dialuna dia 3 di oktober proximo, manera custumber.
Gerencia di Departamento di Impuesto
28 di september 2016


text:
Aki ta sigui un resumen di casonan den Corte di Prome Instancia pa diahuebs 14 di juni 2018
Pa 8 or y 30, e sospechoso A.S.F.F. lo presenta dilanti di hues. F. ta wordo acusa di tabata tin un motorcyle horta den su posesion den e periodo di 3 di september 2016 pa 13 di september 2016.
Pa 9 or y 30, e sospechoso J.J.J.V. V. lo presenta dilanti di hues. V. ta wordo acusa di a core di tal manera riba caminda riba 13 di maart 2015, cu tabata su culpa cu a sucede un accidente di trafico den cual un persona a perde su bida.
Pa 11 or y 50, e sospechoso M.E.G.P. lo presenta dilanti di hues. G.P. ta wordo acusa di ladronicia di un telefon celular riba 8 di augustus 2017.
Resumen di casonan den Corte pa diahuebs 14 di juni 2018
Aki ta sigui un resumen di casonan den Corte di Prome Instancia pa diahuebs 14 di juni 2018


text:
Tuma nota den prensa tambe di deklarashonnan tokante e tema OZB i e komunikadonan di prensa ku Inspektor ta publiká:
Willemstad- Pa fin di mei Inspekshon di Impuesto ta bai kuminsá implementá e lei di Onroerende-zaak belasting 2014 (OZB). E lei akí ku Parlamento a aprobá na mei di 2013 ta bai remplasá kuminsando dia promé di yanüari e “Grondbelastingverordening 1908” ku ta hopi antikuá. A modernisá e balorashon di inmóbil i e tarifa a bira progresivo.
A modernisá e konseptonan den e lei di OZB i e ta pas mihó ku ‘best practice’ den moda di pensa aktual tokante impuesto riba asuntu inmóbil. Ademas a adaptá e tarifanan i hasi nan progresivo. Loke ta inskribí na Kadaster na kuminsamentu di aña en prinsipio ta desisivo pa ken lo ta esun ku lo mester paga e OZB. E balor riba kua lo mester paga e OZB ta e balor den transakshon ekonómiko. Esaki ta e preis pa kua por bende un inmóbil sin ningun kargo ariba na kualke tersero ku por tum’é den uso imediato i kompleto. Lo kobra impuesto riba inmóbil ku tin riba tereno di hür di pais Kòrsou, for di esun ku ta hür e tereno serka pais Kòrsou. Mester paga aanslag definitivo di OZB serka Ontvanger denter di dos luna di e fecha. Pa voorlopige aanslag ta konta ku por hasi esaki den mes tantu término ku tin ainda despues di e fecha di e aanslag.
Lo balorá tur asuntu inmóbil ku ta kai bou di OZB (I ku no ta eksonerá) pa stipulá nan balor. Ta spera ku e taksashon akí lo bai tuma algun aña en bista di e gran kantidat di asuntu ku mester balorá. Pa e trabou akí a kontratá diferente taksadó outorisá ku den ekipo lo pasa den bario i tereno. Komo prinsipio e taksashon lo tuma lugá di pafó; es desir lo no pidi bo pa laga e taksadó drenta pa mira paden. E taksadónan por mustra nan legitimashon. Meskos ku pa e “Grondbelasting” anterior, pa OZB tambe e plaso di 5 aña ta konta den kua ta sólamente den sierto sirkunstansha ta revisá e balor, p.e. si tin kambio di e inmóbil. Ke men ku e promé término di e balor pa OZB ta e periodo di dia promé di yanüari di 2014 te ku dia 31 di desèmber di 2018.
Despues di e taksashon e pagadó di impuesto ta risibí un karta di inspektor den kua ta anunsiá e balor nobo i den kua ta bisa tambe ku por entregá kontra-argumento, eventualmente produsiendo dokumento di prueba (Rapòrt di taksashon, èts.) E pagadó di impuesto lo haña algun siman di tempu pa hasi esaki.
Pa mas tardá na sèptèmber di 2014 tur persona i instansha ku mester paga OZB lo risibí un voorlopige aanslag OZB riba 2014, ku ainda ta basá riba e balor anterior, pero riba kua a apliká e tarifa nobo.
Despues di a fiha e balor pa promé di yanüari di 2014, loke por ta den 2014 mes, pero por ta te na 2016 tambe, en bista di e kantidat di asuntu ku tin pa balorá, lo sigui e aanslag definitivo di OZB for di 2014 pa tur a añanan pa kua a pone un voolopige aanslag. Despues di a risibí e promé aanslag definitivo esun ku debe e impuesto por entregá opheshon kontra e balor usá den e aanslag ei. Despues di a fiha e balor definitivo i a kaba ku e trato final di tur eventual karta di opheshon i di apelashon, e balor ta fihá pa henter e periodo di 5 aña i no por entregá opheshon kontra di e balor fihá ei mas durante e añanan ku a keda di e periodo.
Pa informá komunidat bon tokante e lei akí Inspekshon di Impuesto ta tene un kantidat di reunion informativo: Dia 19 di mei na Sentro di Bario Tera Kora, dia 21 mei den un edifisio di UoC i dia 22 di mei na Sentro di Bario Montaña. E reunionnan di informashon ta kuminsá mitar di shete anochi. Tur hende ta bonbiní. Lo kuminsá ku un kampaña di informashon tambe na medionan pa pone komunidat na altura di e lei ku a drenta na vigor i su implementashon.
Pa mas informashon tokante OZB i e proseso di implementashon Inspektor ta referí na e website www.ozb.belastingdienst.cw. Riba e website aki tin dato tambe tokante e reunionnan di informashon i e posibilidat pa hasi pregunta via telefòn, e-mail òf personalmente


text:
Wayaca – Diasabra merdia pa 12:45 polis y ambulance ta wordo notifica di un accidente serio ariba crusada na Wayaca.
Na prome instante a papia di e crusada di e supermercado, pero a resulta cu ta mas panort.
Pues e crusada cu ta sigui pa Plantenrust.
Falta di preferencia a hunga un rol grandi, caminda cu a BYD ariba su voorrangsweg bayendo nort, ta wordo gedal den banda di chauffeur door un un Chevrolet Spark biniendo di pabou.
Debi na e impacto duro, e BYD segun e dama pasahero a draai y bay para den e pida mondi.
Segun e mes un dama, durante cu e BYD a spin e chauffeur lo a wordo saca di e vehiculo.
E Chevrolet Spark, despues di e impacto a bira cara pabou bek, pues aki por wak cu e impacto tawata duro y debi cu ambos auto ta chikito a haci cu esakinan a spin.
Dos ambulance a yega na e sitio y ta bay cu e dama y e cabayero pa hospitaal.
E crusada aki si bo no conoce y of bo no ta poniendo atencion, por trece bo bida y di otro na peliger.
Den pasado a yega di sosode un accidente fatal eynan.


text:
Den Haag – Pa e studiante cu ta pensa di bin studia na Hulanda otro aña na e siguiente ciudad-nan Nijmegen, Arnhem, Wageningen, Tilburg, Breda, Den Bosch, Eindhoven, Maastricht, Sit-tard y Heerlen mester tene na cuenta cu mester inscribi pa camber na tempo.
Sra Swinda Ven-horst-Thijsen mentor di Arubahuis pa e cuidadnan aki, ta informa ariba e asunto di buscamento di vivienda. ‘Abo como studiante ta responsabel pa haya vivienda na Hulanda. Como mentor mi tarea ta pa duna e informacion necesario con pa yega na un camber. Mester inscribi na un Stu-dentenhuisvestingsbureau pa haya un vivienda di un woningcorporatie a base di un bon contract y cu ta pagabel,’ asina señora Venhorst-Thijsen a bisa.
Pakiko inscribi na tempo? Segun e mentor ora bo yega Hulanda bo mester por regla un vivienda mesora a base di e in-scripcion cu bo a haci caba y na tempo. Si bo no a haci e preparacion ey, bo lo no tin vivienda pa por inscribe na Gemeente, bo no por haya bo BSN-nummer. Y sin BSN-nummer tur resto di asunto cu bo tin cu regla promer cu collegejaar cuminsa ta keda pega. Por ehempel habri cuenta di Banco, DUO, OV- chipkaart etc. Bo ta depende e ora di vivienda di e makelaarsnan, cu ta hopi caro, y nan no tin suficiente aanbod bon tampoco den augustus.
Ta hopi importante pues cu bo por regla un camber of studio lihe den augustus of den juli caba unda cu den e opvangprogramma na augustus tur cos ta keda regla den algun dia. Swinda: ‘
Si dia 1 di september bo no ta inscribi na un Gemeente na Hulanda bo no tin derecho riba e stu-diefinanciering di DUO di luna di september. Pa ley bo mester ta inscribi na Hulanda den 5 werkdagen paso bo a schrijf uit for di Aruba. Hogeschool of universiteit por pidibo tambe e ora un collegegeld hopi mas halto. Tin Gemeente cu no ta dunabo e BSN-nummer mesora tampoco.
Mester warda 2 of 3 siman pa haye. Por ta cu bo tin un BSN-nummer caba door cu bo a biba na Hulanda un tempo. Si bo regla un camber cerca famia of conoci bo mester check si e persona mag inscribibo na Gemeente riba su adres. Tin hopi asunto pues cu ta depende di bo preparacion pa bin Hulanda. Cuminsa awo!’ asina Swinda Venhorst-Thijsen ta enfatisa.
‘Akinan mi ta duna e websitenan cu ta importante pa inscribi pa vivienda. Tin cu ta gratis. Si bo ta duda riba cua estudio bo ta bai sigi of na cual ciudad bo kier bai studia, inscribi toch na algun site. Despues bo ta haci bo escohencia. Tambe studiantenan cu no ta bin Hulanda otro aña por inscribi alvast paso bo ta bouw op bo inschrijftijd cu ta dunabo mas posibilidad y seguridad pa vivienda pa ora bo yega. Mire como un bon inversion den bo futuro como studiante.’
E studiementor kier apunta cu pa NIJMEGEN mester inscribi no mas laat cu dia 1 di november 2017 na SSHN pa por yega na un camber na juli, augustus of september otro aña!! ‘Bo por paga e inschrijfgeld ora bo yega Nijmegen otro aña. Na studenten complex Hoogeveldt y Vossenveld tin mas chance pa haya un camber. En general bo por jena un postcode fictivo paso Aruba no conoce e sistema ey. Yena 1111 AA. (Dus 4 cifra cu 2 mayusculo) Lesa e sitenan bon!’
Pa cualquier pregunta bo po acerca e mentor di Arubahuis, Swinda Venhorst-Thijsen, na This email address is being protected from spambots. You need JavaScript enabled to view it. y via Whatsapp 0031653 51 89 58
Esakinan ta e websitenan pa busca vivienda:


text:
PREPARASHON PA PROYEKTO NOS RAIS MUSIKAL TA DEN FULL SWING
WILLEMSTAD — Manera ya ta konosí, AMAK, Instituto pa Formashon Musikal I nan partnernan ta presentá un bankete musikal, djadumingu 7 di òktober den Curaçao Festival Center na okashon di selebrashon di 50 aña AMAK.
AMAK di e forma aki ke gradesí pueblo di Kòrsou, prensa i tur e spònsernan ku durante 50 aña sostené aktividatnan di AMAK i ta pe e motibu ei ta kobra un entrada simbóliko di 10 florin ku ta destiná pa formashon musikal grátis pa hóbennan den bario.
AMAK por a hasi e gesto aki danki na kolaborashon di tur e artistanan ku ta partisipá den e programa manera Típiko Pasa Bon, Arnell i Orkesta, Orkesta Vega, e front di Buleria i kantantenan manera Clinton Hato, Chemsz, Dibo Doran i e intérpretenan di e kansionnan di ántes ku ta Gibi Doran, Henry B, Kenneth Hooi, Urvin Yano, Pastor Raul, Melania van der Veen i e kantantenan hóben di Junior All Star.
E orkesta di Junior All Star bou di direkshon di Gedeon Chandler ta den full preparashon i den fin di siman aki por mira algun di e piesanan ku a keda grabá durante un ensayo djasabra último den Curaçao Festival Center.
Ta bon pa menshoná aki ku AMAK kier invitá tur miembro ku tin nan karnèt bálido di e aña aki, pa nan asistí na e evento aki huntu ku nan pareha pa bin disfrutá di e bankete di variashon musikal, kaminda tin presentashon di hopi artista hóben i adulto.
Finalmente AMAK ta kontentu ku e ta kontribuí na konserva nos historia musikal i na final di e konsierto lo tin un grabashon ku lo keda entrega na instansianan ofisial di Gobièrnu.
Danki na e koperashon di Radio MAS, Tele Curaçao, Prins Bernhard Fonds, ACU, UTS, Licores Maduro, The Trader, Multi Post, Coca Cola, Massive Productions i medionan di komunikashon, ku a kontribuí na realisashon di e proyekto Nos Rais Musikal.


text:
ORANJESTAD (AAN): For di September di aña pasa, Venezuela ta lidera keto bay e lista di e 10 principal paisnan cu ta pidiendo asilo na Merca. Den e prome semester di 2017, Inmigracion Mericano a ricibi 15.433 aplicacion. E cifra aki ta priminti di sobrepasa e fin di aña e 18.155 solicitud haci na 2016. Esey ta presenta un aumento di 148% entre 2016 y 2015, pero si bo compara cu 2014, e solicitudnan a subi cu 518%.
Pa e aña aki, e luna di Maart 2017 tabata esun cu mas hende cu a bay pidi asilo na Merca, esta 3.404 persona.
E asilo ta un derecho humanitario internacional poni den articulo 14 di e Declaracion Universal di Derechonan Humano. E ta wordo duna na personanan cu a sufri persecusion pa motibonan politico, di raza, nacionalidad, of di ta parti di cierto grupo social.
Merca a cuminza nota hopi peticion pa asilo desde Februari 2014 (92 persona a pidi), y di e tempo ey tur cos a sigui aumenta. E tempo ey, Venezuela tabata na ultimo lugar riba e tabla, cual tabata encabeza pa China, Mexico, Guatemala, El Salvador, Egipto, Ecuador, Ethiopia, Haiti, y Siria.
Asina cada luna Venezuela a sigui subi den e lista di solicitudnan di asilo, y na October 2015 ya e tabata na di tercer lugar. Na Februari 2016 el a bay na prome lugar.
Mesun cos por bisa di Spaña. Na 2016 nan a haya 3.960 solicitud di asilo, y di e tempo ey Venezuela a subi na e lista. E aña prome e tabata apenas 596.
Asina Venezuela a bay na prome lugar, pasando Siria cu a keda na di dos lugar cu 2.975 solicitud, y despues Ucraina. Riba e lista di Spaña tin paisnan manera Argelia, Colombia, El Salvador, Honduras, Palestina, Marruecos, y Nigeria.


text:
Aunke e sospechoso ta para riba cu e no a tira
ORANJESTAD (AAN): E homber A.F. a scucha Fiscal exigi 12 aña di prison pa a tira riba e hombernan A. y K. na Madiki.
E caso ta parce un reglamento di cuenta entre gang. E otro sospechoso cu tabata hunto cu A.F., J.H. ya a wordo condena na 8 aña di prison. El a wordo haya culpable di a bay tira riba e cas y tabata riba un scooter.
E acusacionnan cu Fiscal a presenta den sala di Corte ta cu e ta acusa A.F. cu riba 14 di Februari 2017 den careda di 2’or di marduga a tira riba e hombernan A. y K. Fiscal ta considera esaki un intento di asesinato. Tambe e ta acusa A.F. di tabatin un arma di candela ilegal.
Na Maart 2018 e sentencia contra J.H. a cay. Fiscal a exigi 10 aña di prison, kitando e tempo cu J.H. ta sera den KIA. Hues a bisa cu e ta haya legalmente proba cu J.H. riba 14 Februari 2017, ta culpable di intento asesinato y posecion di arma. Hues a condena J.H. na 8 aña di prison kitando e tempo cu e ta sera caba den KIA.
TA DEN GANG OF NO?
Na Februari 2018 durante tratamento di e caso cu despues a keda posponi, Hues a bisa cu A.F. ta forma parti di gang di Madiki. A.F. a bisa Hues cu antes, mas o menos na 2000, e tabata forma parti di gang pero awor no mas. El a bisa Hues cu nan ta simplemente amigonan cu ta sinta hunto. Hues a remarca cu esaki ta straño pasobra constantemente tin tiramento entre e dos gang di Madiki. A.F. a bisa Hues cu ta berdad cu tin dos gang pero e no ta pertenece na ningun gang.
TIRAMENTO:
Hues a bisa cu A.F. lo a tira riba cas di e dama H.A. y e homber K. A.F. a remarca cu no ta berdad y cu e tabata hunto cu e otro sospechoso J.H. y cu ta un tal Venezolano “Pinocchio” lo a tira. Hues a mustra cu 13 Februari 2017 e homber B.A. lo a tira riba dje y riba otronan cu tabata para dilanti un bar. A.F. a bisa cu ta berdad. Segun A.F., ta nan tin problema cun’e pero e no. E no tin problema y no tin rabia. El a bisa Hues cu su intension ta pa bay biba na Hulanda. A.F. a bisa cu K. a bay papia cun’e despues cu B.A. a tira y a bisa cu e no kier tin problema cun’e y cu ta B.A. a tira.
MENSAHENAN RIBA WHATSAPP:
Hues a mustra cu segun e raport di Polis, A.F. lo tabata manda mensahe cu e Venezolano Pinocchio y cu A.F. a bisa cu e tabata rabia cu nan a tira riba dje. El a bisa su siguiente dia 14 Februari 2017, cu el a tira riba e cas di A.
E sospechoso A.F. ta para riba cu e no a manda e mensahe ey. A base di esaki, Hues a pospone e caso pa laga Recherche bolbe mira e mensahenan. Diabierna tratamento di e caso a sigui y mester informa cu e tratamento a dura te den oranan di atardi. Esaki debi na e casonan promer cu a tuma hopi mas tempo cu a calcula.
Fiscal ta haya cu si tin pruebanan suficiente cu ta mustra cu A.F. a tira. Fiscal a exigi 12 aña di prison, kitando e tempo cu A.F. ta sera den KIA. Despues di a scucha defensa di abogado mr. Carlo, Hues a sera tratamento di e caso y a bisa cu dia 22 di Juni lo tin sentencia.


text:
Na Departamento di Naturalesa y Medio Ambiente (DNM) ta yega diferente keho. Ultimamente, a drenta varios keho relaciona cu diferente aspectonan di lama, manera nos beachnan, e flora y fauna marina, e descuido general di nos lama.
Nos ta un isla turistico, cu ariba su mes ta un factor cu ta pone hopi peso riba e areanan di costa, principalmente nos beachnan y e areanan unda ta practica deporte acuatico manera scuba y snorkel. Pa nos Arubianonan tambe e areanan di costa ta importante pa entre otro relaha, landa, practica pesca recreativo y deportenan acuatico.
Kehonan cu ta yega na DNM ta principalmente e sushedad cu tin ariba e beachnan y den awanan na nos costa, e uzo excesivo di nos recursonan marino, pero tambe e destruccion di e flora y fauna.
Potretnan cu DNM a haya ta mustra con botonan ta uza nan anker y con nan ta mara nan boto cu cadena n’e coral y botonan gezink. E botonan gezink aki por ta un atraccion turistico pa esnan cu ta bin nos isla pa snorkel, sambuya y practica e deporte di scuba/snorkel. Coralnan ta uza e structuranan aki pa cuminsa forma un rif di coral. Tambe piscanan y otro especienan ta cuminsa habita e structura y su cercania. Asina cu tempo bo ta haya un formacion di rif di coral cu ta habita pa diferente especie di bida marino.
Loke ta concerni DNM principalmente ta, e destruccion di e bida marino. Tin hende ta uza formacion di coralnan pa mara nan boto asina haciendo daño na coralnan. Hopi hende no ta tene cuenta cu e coral no ta un pida piedra. E coral ta un organismo marino bibo cu ta forma door di un colonia di especie invertebra (ongewervelde dieren). Destruccion di e naturalesa y medio ambiente marino tin su consecuencia pa nos turismo, mescos cu e destruccion di naturalesa y medio ambiente riba tera.
Prome cu enfatisa importancia di nos naturalesa y medio ambiente como producto turistico relaciona cu nos finansas y economia, nos mester corda cu su prome tarea ta pa duna y mantene bida. E ser humano ta convivi cu otro especie. Destruccion y desekilibrio den naturalesa y medio ambiente tardi of tempran tin su consecuencia pa bida en general. Ya na nivel mundial nos ta mira cambionan tumando lugar. No ta pasa un dia cu bo ta tende di e cambio climatologico cu mundo ta pasando aden, cu tur e consecuencianan cu tin y lo bay tin pa bida manera nos conoce awe.
Algun operador cu ta traha den e industria turistico, pero tambe esnan cu ta sali cu boto pa pisca of pa placer mester realisa cu na momento cu causa daño na nos naturalesa y medio ambiente no ta nan trabou/negoshi so ta na peliger, pero di hopi otro persona trahando den e industria turistico y tambe esnan cu ta traha pafor di e industria turistico.
Nos tin cu corda cu dañonan na nos flora y fauna no ta regenera asina lihe. E ta tuma su tempo y si e daño ta grandi, kisas e no ta bini bek mas.
Departamento di naturalesa y medio ambiente ta pidi tur hende cu ta traha den e industria di turismo pa proteha nan propio industria door di traha y uza e recursonan natural na un manera sostenibel. Uza e recursonan na un forma responsabel pa asina no destrui bo propio industria, pero sigur pa no destrui otro especienan. Esaki ta bay tambe pa publico en general cu ta haci uzo di nos recursonan natural. Sea ta e beachnan, e awa of si nan ta practica piscamento.
DNM kier informa cu nos lo ta hunto cu otro departamentonan controlando kico ta tumando luga den e areanan aki. Nos ta pidi abo cuidadano pa ora bo wak mal uzo y destruccion di nos recursonan, nos flora y fauna, denuncia esaki. Por haci e denuncia uzando e plataforma di infraruba.com. Tambe si bo tin sugerencianan, reaccionnan positivo cu por yuda resolve algun di e situacionnan treci dilanti, nan ta bon bini.
Por fabor yama DNM, tel. 584-1199, puntra pa Yessi of contact nos via e-mail This email address is being protected from spambots. You need JavaScript enabled to view it.. Tambe por bishita nos website dnmaruba.org.


text:
Reyna Joe
Ta un empresario di Kòrsou I un hende ku ta praktika Feng Shui. Reyna Joe a studia ‘journalism’ I ta kasa ku dos yu grandi I ta bendishoná ku 2 nietu. E promé bia ku Reyna Joe a tende di Feng Shui tabata durante un vakashon ku su famia na ougùstùs 1997 na San Juan,Puerto Rico ku e la mira ora e tabata paga buki;ora e la tuma nota di un kaft di buki ku tabata tin skibi riba dje “ about health,wealth and balance in your life”. Despues di a kumpra e buki aki pa 7 dolar Reyna Joe a lesa esaki den un tiru.
Tambe sra Reyna Joe ta splika ku e no por a maginá ku algu ta zona asina simpel por a eksistí. Pues esaki tabatin komo resultado ku sra Joe tabata hopi rabia ku nunka ántes e por a tende di Feng Shui. E ta splika ku ta suerte e tabatin, ku ta nèt e temporada di era digital a kuminsa den su bida. Esaki ta nifiká ku e por a buska mas online i haña mas informashon di Feng Shui. For di e momentu ei, Reyna Joe a kuminsá adaptá su bida na e konosementu poderoso aki.
Durante su investigashon e la deskubrí “WOFS” I sra Lillian Too i esaki tabata e punto importante. Sra Reyna Joe ta splika ku e la pasa hopi luna ta hasi investigashon tokante sra Lillian Too I WOFS I otro maestro nan. Promé buki ku sra Reyna Joe a haña di sra Lillian Too tabata un regalo pa pasku di su kasa; título di e buki aki ta ‘Irresistible Feng Shui Magic: Magic and Rituals for Love, Success and Happiness’.
Awor aki sra Reyna Joe ta un ‘Feng Shui Master Consultant’ ku tei pa yuda bo ku bo estilo di bida notabel.


text:
Vespo ta gana su prome enkuentro den kaya 6 esaki lo ta un bon komienso pa Vespo kaminda a topa un kontrakante duru Uruguay, ku tabata tin mas posishon di bala pero ku alfinal a perde kontra Vespo 0-1. Na di 14min. un pinalte anota pa Ricky Jansen ta pone Vespo pika dilanti. Despues di e pinalte Vespo a haña varios oportunidat pa hinka gol pero esaki no a kristalisa. Den e di 88min. Justin Mitchelle a haña oportunidat klave pa iguala e partido pero no por a dirigi e bala den direkshon di gol. Uruguay no a demostra nivel ku nan tabata tin den temporada regular i esei a pone ku Vespo si a bini tur ku tin pa gana e partido. Por Spera mas di Vespo den buelta di 6 i loke ta trata Uruguay lo tin ku bai bek den seno pa e siguiee enkuentro nan ta mas skèrpi.
Thursday, May 12, 2016
Vespo ta kue su prome viktoria den kaya 6
Vespo ta gana su prome enkuentro den kaya 6 esaki lo ta un bon komienso pa Vespo kaminda a topa un kontrakante duru Uruguay, ku tabata tin mas posishon di bala pero ku alfinal a perde kontra Vespo 0-1. Na di 14min. un pinalte anota pa Ricky Jansen ta pone Vespo pika dilanti. Despues di e pinalte Vespo a haña varios oportunidat pa hinka gol pero esaki no a kristalisa. Den e di 88min. Justin Mitchelle a haña oportunidat klave pa iguala e partido pero no por a dirigi e bala den direkshon di gol. Uruguay no a demostra nivel ku nan tabata tin den temporada regular i esei a pone ku Vespo si a bini tur ku tin pa gana e partido. Por Spera mas di Vespo den buelta di 6 i loke ta trata Uruguay lo tin ku bai bek den seno pa e siguiee enkuentro nan ta mas skèrpi.
Tuesday, May 10, 2016
Rai Cicilia ta rumbo pa Vitesse!!!
Rai-Cesar; mi ta bini konsentra pa hasi mi trabou i mi tin sigur ku nos por yega leu. Mi tin sigur ku Vitesse lo bini bek pa yega kaya 4.
Atl.Flamingo a derota e ekipo di Vitesse!!!!
Friday, May 6, 2016
Rowendy Sumter: Flamingo Ta kla pa bula te final!!!!!
BSN (bonaire soccer net) den kombersashon ku Rowendy Sumter (27) e portero di Atl.Flamingo; Atletico Flamingo ta kla prepara pa e buelta di 6 i por sigura bosonan kumi kompañero nan di Atletico Flamingo tambe ta bon prepara.
Tur kabes ta den un direkshon pero nos meta si ta kana stap pa stap, ku esei mi kiermen ku nos ta konsentrando pa yega buelta di 4 i despues lo kuminsa pensa riba final.
Mi ta kontentu ku e manera ku nos ta hungando i tur hende por a nota e desaroyo positivo kuta reina den Atletico Flamingo.
E tim ta hopi uni i loke a pasa den di 2 rond di kual nos no a perde ningun partido a sirbi komo un gran empuhe i a krese e ekipo enormemente.
Di mi personalmente bosnan lo por spera hopi i bosnan por mira un lider bou di e 3 lata nan pa Atletico Flamingo.
Pa finalisa ku aktitud, esfuerso i determinashon Atletico Flamingo lo logra sigur.
Bini pabo mira e Soldat nan di Atletico Flamingo bula den stadion di Rincon.
Thursday, May 5, 2016
Renny Alberto: Wega tabata muchu brutu, fanatiko nan ta influensia e hungado nan riba tereno!!!!!
Resumen di wega entre Real Rincon vs Juventus
Karchi hel:
- A.Beuamont(Real)
- R.Frans(Real)
- T.Frans(Real)
- J.Wijman(Real)
- I.Piar(Real)
- J.Seinpaal(Real)
- J.Frans(Real)
- T.Trinidat(Juve)
- R.Frans(Juve)
- S.Emerenciana(Juve)
- I.Martis(Juve)
Christopher Martha (Juve)
Yurrick Sienpaal (Real)
Juventus Real Rincon
10 Shots 3
7 On Target 1
70% Shot % 33%
65% Ball Possesion 35%
4 Corner 3
1 Offside 3
4 Yellow Cards 7
0 Red Cards 0
Wednesday, May 4, 2016
Juventus ta logra fortifika liña di atake!!!
Pa loke ta trata e liña di atake Christopher lo por kombina ku entreotro Ingomar (Indjo) Martis ku lo por kibra kualkier liña di defensa. Hopi ekspektativa tin pa ku e prestashon di Christopher Martha ku lo debutá kontra e ekipo di Real Rincon, Juve kontra Real sigur ta hala hopi fanatiko.
Segun Christopher; Mi a bini pa duna mi aporte na e ekipo pa asina nos saka e miho resultado.
Tur wega pa mi tin mesun balor, kiermen tur wega mi ta sòru pa mi ta riba nivel. Mi posishon ta Delantero i mi tarea ta pa hinka gol i mi ta sigur ku mi lo duna resultado pa asina nos por gana nos wega(nan).


text:
Willemstad - Djasabra 11 novèmber 2017, alrededor di 09.03 or, Sentral di Polis a haña notifikashon ku un kantidat di persona a baha for di un boto den área di St Joris/ Koraal Tabak.
Mesora Sentral di Polis a dirigí algun patruya polisial pa e sitio. Na e sitio e patruyanan a topa un ku persona den un outo ku no por a identifiká su mes i e la keda detené. Ta trata di e hòmber P.R.C. nasé na Kòrsou di 40 aña di edat kende despues di a keda presentá dilanti di un Fiskal ouxsiliar a rekobrá su libertat. Durante di un buskeda intensivo den e área polis a topa ku algun vehíkulo i a logra di para dos di e vehíkulonan aki.
Durante kontrol den e dos (2) vehíkulonan aki a bin haña en total di seis (6) persona Indokumentá. E dos shofúnan a keda detené pa trafikashon di hende.
Ta trata di e hòmbernan sospechoso:
1. R.R.P. nasé na Kòrsou di 31 aña di edat;
2. C.B.F. nasé na Sto Domingo di 34 aña di edat
A kontinuá ku e buskeda i na entrada di Koraal Tabak polis a haña un vehíkulo ku dos (2) persona aden i ora nan a nota presensia di polis un di nan a baha for di e vehíkulo i trata di kore bai. Durante di un persigushon polis a logra detené. A resultá ku aki ta trata di un persona indokumentá mas. Den e outo polis a haña un pasaporte di un otro persona ku no tabata den e vehíkulo. En konekshon ku esaki a detené e shofúr, e dama S.P.O-C. nasé na
Colombia di 34 aña di edat pa trafikashon di hende.
Polis a sigui ku e buskeda i den un baranka den seru polis a bin haña ku tres (3) persona mas, dos lokal i un estranhero. E persona estranhero aki no tabata tin e dokomentonan nesesario pa permanesé riba nos isla i a keda detené huntu ku dos (2) otro mas ku polis a haña.
E dos lokalnan a keda detené pa trafikashon di hende. Ta trata di e hombernan (ruman):
1. B.C.P.S. 25 aña di edat
2. D.J.P.S. 22 aña di edat
Ambos nasé na Kòrsou.
Tur e estranheronan ariba menshoná a keda transportá pa Departamento di Imigrashon ku a keda enkargá ku e investigashon i deportashon di e personanan indokumentá aki. Ta trata di shete (7) hòmber i tres (3) muhé
A presentá tur sinku (5) sospechoso dilanti un Fiskal Ouksiliar ku a ordená nan enkarselashon pendiente mas investigashon.


text:
E weganan di World Baseball Classic ta birando mas y mas interesante, specialmente cu Hulanda ta dunando su mihor durante e weganan. Nos por wak con nos Arubianonan ta briya riba e tereno.
Pa no perde ningun di e weganan, SETAR a habri mas canal pa transmiti e weganan. Esaki nan ta awor riba canal 100 y 101 y den HD 355 y 356. Sintonisa e weganan durante dia y anochi y ban apoya nos Arubianonan.
Sigui nos riba nos pagina di Facebook pa e schedule. Pa mas informacion por tuma contacto cu SETAR na 525-1700.
Potret ta cortesia di Noel Werleman y Seever Krozendijk di 297 Sports.


text:
Aprel NA 850 Mana i Slenger NC 700 S DCT Metodista
Detayá :
Bo Por hasi e embrague bai kambia si e teknologia por hasi? Automatico di Metodista ta kada biaha mas presente, ma kiko ta probecho, di kende por ku splikashon, un monstruosidad? Varida i dòbel embrague di transmishon den komparashon.
Un piedranan korespondé na nobo production di vehíkulo den industria di automoción blachi di lines di montejo ku transmishon automatisa.
Stammtisch na discussion ku e ta, pa e aña mi no, i un restricción di libertat òf censurable di e planta di kambio ta lamentá di kasi ningun hende. Mas bon tur ta mas bien ta e kaso. Den komparashon ku transmishon anual di promesanan un moderno automatisa pa e ganashi di comunidad i fasilidat, i den mihó un kresementu di e dinamico di e.
Tur esnan ku un biaha tin komportá un kore ku un transmishon di dòbel embrague ta bai na konfirmá aki karnal.
Automatico di metodista ku motosiklistanan, sinembargo e ridículo, den e mihó di, e escepticismo pa un limitashon di e "filosofia di bida na motto" ta habri menciona. Si bo escépticos no a mira un biaha ta un bais i tabata asina straño trabou? Slenger ta kere ku ta na e falta di un denunsia den kurso i equipped VFR 1200 i Roster tambe bou di e presupuesto di mathilda.
NC 700 S i X, un dòbel additional na 1000 di euro ku automatic di dòbel embrague di transicion (DCT).
E dudoso, na promé di bista, e kombinashon di un not faborabel ku un abundantemente gana un dòbel embrague na su lugá solamente ora e mira den e Slenger Integral skor .
E base di e mesun mayor i basa riba e struktura i, den contact ku e kompetensia solamente ku un klásiko di dòbel embrague di transmishon di engranaje.
E NC 700 S DCT por ta entrenamentu, fundamentu, no ta mustra nan skouder relashon. Sinembargo, esaki nobo i invasor strategie breda entre skor i metodista no ta. Di 2007, di Aprel Fuente ta un di e bloes di salida.
Di 90 tret mayor V2 839 centímetros cubico ta un di e Gira GP 800 skor i a adquirida técnicamente kasi sin kambio.
E relashon di transmishon ta kambia kontinuamente pa un strèp di transicion. Implementa lanta di gas i e desishon suave na tur e tera. Ma un mester, sinembargo, tuma e ròl di e típiko strepi di home resultado di e di kumpra.
Ma ku awor tin un haltu celebracion di 50 c skor dilanti di nos bista i a tende di e malu, piedranan.
anonimo. Un resien na e hefenan, i di Aprel V2 ku e menos 76 p cigüeñal poder di preparacion ta seif.
Den e paisahe honor ningun hende ta kere ku un skor. Finalmente, e Mana ku e ta kompletamente den italiano delikadesa i emocion, konvensí di confederación pa visualisa ku man na obra fin i sorprendé karakterístika karakterístika aki manera ajustable pa e excéntrico konseho na pia di pida di frena i e planta di kambio.
Na komandante, di ekonomia na un nivel altu, apesar di e still deporte skina di rudia no ta adecua pa relativamente altu sintá den e mail. Si un skor mathilda ta pret? Aki fuerte ku e gas subi, e embrague centrífugo i di man robes pa under obligá sera.
Energia di punt, na dilanti di Aprel. Genealógiko ku calidad genealógiko, e mayor aklará e Mana kondishon i fuerte. No ta extrañar, e instrukshonnan di e haltura di e het e nivel di calidad proposicion un men par di kualke momento di e adelantá, bo ta, sinembargo, acompaña pa fuerte version.
Relato di tur e puesto, un mei trata den su totalidat ku e liña ideal. Pa 229 peso yen kg, e mana por tira solamente den man di e invitacion pa e sorto, ei, yudá pa e grandi funshonamentu di e Neumáticos Pixel, shoco i mantené su kurso.
Despues di skol solamente mitar or di e prueba di conduci na kla di e Mondi Pretu, un di e pregunta manera traditionele notisia kuantu e por hasi sin e ministerionan di rei ku kontesta invitado na kambio di karga.
Maske no altri en inmediato, ma ta barkunan ta tumando na splicacion di gas grandi populacion tin agudo un patu importante. Tres dos automatisa (During, Di awaseru, deporte) ta disponibel i ta diferensia prinsipalmente riba e pago di calidad. Bo ta kousa e relashon di su mes, aki na gusta e Slenger anualmente e interior di planta òf keda para na e konosí (cumplimento di Slenger: 250 Euro) bo ta.
Ora Mana shete predefinishon relacionnan di engrandese ta dispone di forma siensia. Un ecuador pa kambia e distansia entre e primario di e pelea. Esaki karakterístiko, sinembargo, no tin nesesidat di un, e Valido tampoko asina ora primi i ora cabotaje masha bon ku e mayor V2.
Inclui e mayor par di read ta di akuerdo sera fin utilizable. Sufri di plaser den condicion bou di strepi di home resultado? Apsolutamente no.
Nubia e goso ta sali na kla for di un lugá accordance karakterístika di motivacion.
E revés di formula ta tapadera muchu aporta, i ajustable bo ta percura i robbot choque, muchu abou di e ta di resien. Bo ta malu breu limpiesa di muha e mana di cursus direktamente, verhagen ta un liña ku e probably contenido. Esei ta un bunita mahos.
Sinembargo aankomende peligroso ta e BC promesa pa biaha ku e ta sinta tras di pasahero. Simple di radio Rumbo ku pisas ta e úniko manera debidamente na disko grandi dimensies i e retraso ku e controle mester di internal na, e sistema di frena antibloqueo kompletamente seif, tarea di dos persona ta un buelo ora di frena, sin intervenshon di kondukta, ta kasi invitado. E NC 700 S DCT mei significant mihó.
Ma ta e promé ta ta promé.
Un concesionario Slenger, yama e motor di NC ku tokante di entregá di poder ta un par di dia manera un motor disel i dal e klabu na kabes. Na komandante, esaki bais ta spera di e simposia apenas. E actuacion ta kuminsá den move, entre bon.
Organisamentu tur ta na su lugá, i tambe pa un senario duradero tin nada di malu. Despues kita e mayor, hundu, awor en include na biaha bisindario di Corallo revelá su meta unidat: e practico i e frugalidad.
Den e banda derecho di mail pa por hasi bo elia un di dos dos ta conduci: D na e operashon normal, S un poko mas deporte di locomoción.
E promé ta dedica e marcha outomatikamente despues di un retrato. Un di giro di akuerdo i, op, di karga final motibo halto biaha. Di lamentá den nan di tráfiko ta asina ku apesar di 48 p di poder nágima pa un plaser bèrdat. Bunita impreshonante ta rápido na punt un éksito duradero.
Ma pafó di stat sigurá e NC su calidad. Meskos ku e tin mana manera un utilizable kombatimentu di almasenamentu den e banque similar na e equipaje (na NC no ta ajusta na un hèlm di karu yen, e mana).
E tambe ta bon contenido hasi un significant mihó ku e di Aprel. Atleta, no muchu aporta prueba di choque i horquillas convenience. E karetera ku behes ta kla united manera dominá e italiano, i e kapasidat di mayordomia di Slenger, danki na su bou di sentro di grave, i apesar di e dies kos ta pisa pa e standart di e variante di cn 700 S siendo lokal.
Inclui na adornonan mas abou ku ta permanesé genealógiko den e liña intenshon. I si mester a calcula malu pa un cura algun, e disko ta inicia un nobo aunke directamente i di forma sigur ku yudansa di kordinashon di BC.
E anual di e forsa ta, sinembargo, den komparashon ku ta haltu di mana.
I awor union gusta transmishon di dòbel embrague? Bon, e revelá di lus i e sombra. Bou di genealógiko zundra automatic desventaha ta fásil i rápido haltu.
Dependiente di e servisio di akuerdo ta restorá di korespondiente baho òf mas haltu calidad.
Cursus di pista ku cursus será required un poko pasenshi di tur esnan ku tin un sistema automatisa pa conecta un puru sinti pa e servisio i e comunidad di ganashi.
Pasobra tin biaha ta paga outomatikamente, spesialmente den e asina D, hustu pa e cura di e genealógiko di servisio di akuerdo ku ainda tin un engranaje, i, abou, e cura di ápice ora di splicacion di gas abou korektamente nobo.
E obligá na describes direkshon coleccion. Den e asina S, hopi cursus ta hasi mihó, pasobra e kurso ta, fásilmente, restorá na.
Awor ku e por hasi aki, asina ta, instrument, pa dushi celebracion di full tel un marcha ta mas grandi, e ta hasi ku e menos invitacion. Di kondukta ta yamá na adapta e mesun situacion, òf keda manera anual. Spesialmente pa skina ta rekomendá ku e fin di promesa aki redukshon di marcha di motor par di read di e mèrdia marcha bai ariba 60 cm / h sigui partisipante.
Den delaster instantie, den e stat di elke di genealógiko desanimá, den su mayoria nesesario ámtenar entre e kurso. Aki ta di Aprel biaha largu mas íntimo i konfia den e suma di bo poseshonnan, spesialmente den e amigunan di kultivo di comedia. Den skinanan, e Slenger kosecha debido di baho kosto di kuminda i bou di konsumo di kombustibel pa viktoria.
Mas di e kategoria
Artíkulo interessante
Kompartí e artíkulo:
Algun articulo pa e kategoria "Aprel":
-
Edicion: April Dorsoduro 750 is a bike with multi...
-
E promé empresanan di Aprel Dorsoduro 1200 ...
-
2011 April SXV 450 en Aprel
-
April Caribe 50 vs 100 Edicion 1 Scooters Moped...
-
2009 April Fuente 850 GT Edicion – Ultimate M...
-
2010 April Caribe 200 En uzá 2010 Caribe 200...
-
SERVICE Hilli Islands: Lever, Suzuki almost steal ...
-
Pasa rápido riba e Aprel Trono V4 R TA – Moto...


text:
Entrada judicial cu e team di arresto, varios detencion arma tabata envolvi
Diabierna den oranan di madruga den un forma sorpressivo autoridadnan judicial cu autorizacion y presencia di hues comisario y fiscal a haci un entrada judicial na un adres na Madiki. Na e sitio aki a detene 3 persona di cual uno ta un dama. Aki un rato tur detayes di e entrada aki y tambe e fotonan cu e video.
Awe durante oranan di madruga Recherche di districto 1 a efectúa un huiszoeking na un adres na Madiki. Na e adres 3 persona nashonalidad Venezolano (2 hende homber y 1 hende muhe) y ilegal a wordo deteni. Por bisa tambe 1 pistool y munishon a wordo tuma den beslag.


text:
-
Contact
- lionel_326@hotmail.com
Kibra Hacha
Reading Time: 6 minutes
Kopia digital ta kosta $14.75 (Nafl 26.25)
Mi no ta gaña bo. Na chikí mi no tabata gusta lesa. Lesamentu di buki prinsipalmente tabata un kastigu pa mi. Lesamentu pa ami tabata similar na eksperensha un temblor ku magnitut 7 riba skala di richter. Algu hopi fèrfelu i iritante. Pero tur hende tabata bisa ku lesamentu ta importante.
Mas na grandi ora bida a kuminsá dal mi moketa ku skòp benta mi abou, m’a kuminsá buska solushon i konsuelo den tur loke mi por haña. E hendenan ku tabata tei rondó di mi sigur no por a yuda mi nada. Ora mi tabata tin emoshon i sintimentunan ku mi no ta komprondé, òf e echo ku mi ta sinti mi straño i diferente for di tur otro hende, ta via sierto buki i artíkulonan so mi por a haña splikashonnan pa mi mes ku por a trankilisá i pone mi aseptá mi mes. Pa drecha mi vokabulario i uso di idioma, no tin mihó práktika ku no ta lesamentu. Asina aki mi a deskubrí e plaser di lesamentu.
Pero mi no ta tuma bo na malu. Pasó tin un kantidat di material pa lesa ku ta di tal forma skibí ku nan no ta niun tiki plasentero pa lesa. Mas ku klaro, abo ku no a kustumá ku e lesamentu ta pèrdè konsentrashon fásilmente ora bo ta lesa. P’esei mi a kuminsá skibi pa trese un forma diferente den literatura i prinsipalmente literatura na Papiamentu.
‘Kibra Hacha’ ta un buki na Papiamentu ku ta simplemente otro for di tur otro buki. E eksperensha ku e buki aki ta brinda bo, den niun otro buki bo no ta hañ’é. Den e buki aki, bo ta haña un kantidat di informashon ku ta relevante pa abo, bo bida i bo relashonnan ku hendenan ku tin rondó di bo. E no ta un buki ku ta trata un tema so, sino diferente tema ku abo lo por ta kurioso pa sa mas di nan. Mi a skohe pa hasié di tal forma ku bo por lesa kada kapítulo apart riba nan kurpa, i e ta di tal forma skibí, ku bo ta sinti ku bo ta den un kòmbersashon íntimo ku e outor.
E buki ta asina variá ku bo no ta kansa di lesa. E tópikonan ta relevante na kosnan ku bo ta topa i pasa den dje den bida. Pasó no tin nada mas laf ku lesa un buki ku no tin nada relevante pa abo den dje.
Tópikonan ku ‘Kibra Hacha’ ta kontené ta relevante pa un i tur i ta basá di preguntanan ku ami ta hasi mi mes tur ora entre otro:
- Kiko t’e diferensha entre personanan introvèrt i èkstrovèrt?
- Kon e personalidat aki ta keda forma?
- Dikon personanan inteligente mayoria bia ta ketu i ta evitá drama den nan bida?
- Dikon usualmente hende muhé ta keda pordoná infidelidat i hende hòmber no?
- Kiko ta un di e motibunan ku hòmber ta keda kòrta orea maske ku e mes no ke?
- Kon un muhé por evitá ku su hòmber ta kòrta orea?
- Kua t’e motibu ku hopi dama ta kai pa e hòmber tipo ‘bad boy’ i ta laga e bon gai para pasó e muhé ta konsiderá e bon gai “djis un amigu” ?
- Dikon ta mas komun ku hende muhé ta eksperensiá problema ku konstipashon?
- Kiko presis ta kousa malesanan ku ta afektá hopi hende awendia manera Kanser i Alzheimer?
- Kuantu tipo di malesanan seksualmente transmití tin?
- Dikon hende muhé gusta sèks brutu?
Tur esaki i hopi pregunta mas ta pasa diariamente den mi kabes, i mi no ta laga nan keda solamente na pregunta. Mi ta buska kontesta riba nan. Si bo tambe ke sa e kontestanan ku mi a haña, buska bo ‘Kibra Hacha’ pa bo lesa.
Riba kada wikènt, bo por skohe un momentu trankil i lesa un buki ku maske tin temanan di seriedat aden tòg mi ta hinka un tiki sous di humor aden pa e lesamentu keda algu plasentero i na mes momentu bo ta siña algu ku hopi hende no sa!
E buki (hardcopy) ta optenibel pa solamente Naf. 50,- (Un wikènt di bebementu ta kosta bo mas ku esaki, i e ta malu pa bo salú.) Bo por haña e buki na Mensing’s Caminada manda un e-mail na lionel_326@hotmail.com i hasi bo petishon.
Si bo ta interesá pa haña un kopia digital di e buki (pdf) e ta bai di e siguiente forma:
Kopia digital ta kosta $14.75 (Nafl 26.25)
Depositá e montante aki riba kuenta di banko MCB 105133607 i mail kopia di e storting (scan òf print screen) na lionel_326@hotmail.com. Asina e fondo keda risibí lo bo haña kopia di e buki na bo e-mail adrès.
P’e hendenan ku ta for di Kòrsou, mi a krea e posibilidat pa bo por bestèl dirèkt for di e website ku ta drùk e bukinan. Mi ta atvertí bo ku si bo lesa ‘Kibra Hacha’, lo bo haña gana di lesa ‘Awa, Habon ku Past’i Djente’ tambe. Pues lo kumbiní bo kumpra tur dos pareu pa bo spar sèn riba ‘shipping costs’!
Klek riba e link aki pa haña un ‘preview’ di e buki: Kibra Hacha preview pdf
Algun reseña di Kibra Hacha!
1. “Despues di a lesa e buki aki mi a keda hopi sorprendí. E ta e meks perfekto entre informashon tékniko, kosnan di tur dia i informashon seksual. E buki i e ‘research’ a ‘nami un bista otro over di diferente tema. Ta importante pa nos sa kiko ta pasando den nos komunidat, ja nos ta kibra sierto tabúnan. Mi a siña hopi lesando tur e ‘feitjes’ nan ku tin aden. Mi ta spera ku pronto lo bo publiká mas pasó mi ta kurioso pa sa kiko mas bo tin pa kompartí ku nos. Mi ta rekomendá e buki aki speshalmente pa e muhé yòn i moderno ku ke sa algu mas di bida.”
2. “Mi a kumpra e buki aki ayera i e tópikonan ta mustra asina interesante ku el a hasimi kurioso i a ponemi kuminsá lesa e buki mesora. E ta asina interesante ku bon por pone abou …interesante, informativo i kómiko . Money well spent.”
3. “Lion Spratt mi a purba dominá i kontrolá mi “haraganheid” di lesa bo ‘Kibra Hacha’, pero mi no tabata por. M’a lesa e buki kompletu. Asta tin un par ey ku m’a lesa 2 biaha y ainda mi tin gana di lesanan ahahahah. E lesamentu tabata plasentero (mi tin ku bisa si ku mi gusta lesa; lesamentu ta 1 di mi hòbinan). M’a hari y gosa un bòl. Lion e buki ta gewoon tremendo hahahaha. Y manera bo a skibi: “si e buki aki no inspirabu pa lesa, lo bo no gusta lesamentu nunka mas”. E final tambe no por tabata otro: Buskando e otro planeta pa biba riba dje hehehehe. Esaki ta part 1 di mi ‘comment’. ‘To be continued’. (Tin parti di bo buki ku mester bin part 2, promé bo skibié laga nos diskutí poko basta heheheh) Ang ba lubidá riba espasio pa Subway riba e planeta ku bo tei biba.”
4. “Riba e djasabra aki di flohera i hopi pas mental m’a disidí di hasi algu ku mi gusta hasi! Lesa….mi a kòrda mesora riba e buki di mi bon amigu Lion (di bon no tin nada den e amistat aki ta pa nos no komplik’é) i mi a les’é i kab’é! Mi a hari mi barika yen pero tambe ta tin momentu ku mi a lesa ku hopi atenshon. Ratu sin lesa un bon buki asina aki. Tema nan di kibra hacha di bèrdat! Mi ta rekomendá bo les’é i no pidi mi fia bo e! E ta un buki ku bo mes mester tin pa ora bo ta di strès of den un huki sin salida bo bai kore les’é! Job well done Lion!”
Thanks for all the reviews!
Leave a Reply
You must be logged in to post a comment.


text:
Training intensivo di seguridat
.....diferente aktor enbolbí ku e tópiko di seguridat di turista lo partisipá......
WILLEMSTAD- 21 ougùstùs 2014:- Promé siman di sèptèmber lo tuma lugá un programa di training dirigí riba e tópiko di seguridat. Ta trata aki di un training intensivo pa diferente aktor enbolbí ku e tópiko di seguridat di turista. E training ta keda dun á pa 2 eksperto internashonal, Dr. Peter Tarlow i sr. Jason Keller. E programa di training ta bou di kordinashon di Ofisina di Turismo di Kòrsou (CTB).
E programa ta konsistí di diferente tópiko ku ta trata e aspekto di seguridat den relashon ku turismo. Meta di e training ta na promé lugá pa alsa e nivel di konsiensia ora ta trata medidanan di seguridat i pone atenshon na e abilidatnan ku ta kontribuí na un ambiente sigur pa nos turistanan i tur ku ta laborá den e industria di turismo. Tambe ke logra ku e training pa ekipá e partisipante ku e hèrmèntnan nesesario pa por identifiká, enfrentá i respondé na menasanan i insidentenan ku di un forma direkto òf indirekto por tin konsekuensia pa bida di e turista i esnan ku ta laborá den e industria.
Un di e ekspertonan internashonal ku lo kondusí e training ta Dr. Peter Tarlow ku no ta deskonosí pa Kòrsou ya ku na diferente okashon e la bishita nos pais i ku su eksperensia a yuda entre otro den e proseso di lantamentu di e kuerpo di POLITUR. Dr. Peter Tarlow ta un eksperto spesialisá den entre otro e impakto di krímen i terorismo riba sektor di turismo. For di 1990, Dr. Tarlow ta dunando kursonan di turismo, krímen i terorismo na kuerponan polisial, agentenan di seguridat i profeshonalnan den e aria di turismo rònt mundu. E di dos eksperto ta sr. Keller ku ta un polis ku 17 aña di eksperensia den un di Texas su destinashonnan turístiko tòp. Aktualmente e ta laborando komo polis dirigí riba e aspekto di krímen riba kaya. Sr. Keller a desaroyá un programa di defensa propio den kual mas di 1000 hende muhé a partisipá. E gruponan ku lo ta partisipando na e training lo ta POLITUR, Kuerpo Polisial Kòrsou, agentenan di seguridat na aeropuerto, imigrashon, puertonan di haf, hotèl, playa i tambe diferente personal di seguridat priva ku ta laborá den e arianan turístiko.
Ta konta riba un partisipashon aktivo di tur ku partisipá na e programa di training. Garantisá seguridat di e turista ta un parti importante den e totalidat di promoshon di e sektor turístiko. CTB ta gradisí Curaçao Ports Authority i tambe Curaçao Airport Holding ku ta kontribuí na realisashon di e programa di training.
Dr. Peter Tarlow i sr. Jason Keller


text:
Cooper – MFK: Relato di trabou di Parlatino na Panama i Intertraffic na Hulanda
Partisipashon di Charles Cooper den komishon di Asuntunan Laboral i Prevenshon Sosial di Parlatino i “Intertraffic” na Amsterdam na den luna di mart 2018
Resúmen di partisipashon na Parlatino;
Parlamentario Charles Cooper a partisipá na reunion nan di Parlatino den e komishon kual mi ta asigná na dje pa Kòrsou, ku komishon di Asuntunan Laboral i Prevenshon Sosial
Den e komishon aki ta debatí riba temanan di Labor i di Asuntunan Sosial. E intenshon di e reunion aki ta pa bini ku Leinan uniforme den Latino Amérika i Caribe. E asina yamá Leinan Makro (RaamWetten). Anto despues ku e leinan aki wòrdu aprobá pa e kongreso di Parlatino na novèmber awor, kada pais por tuma over e lei nan aki i implementá nan den nan pais.
Den e reunionnan ku a tuma lugá dianan 15 i 16 di mart último den e komishon aki, a trata dos tema.
Tema 1: Den kuadro di selebrashon di 100 aña di ILO kual lo ta den 2019, ILO a lansa un inisiativa riba e tema di Futuro di trabou. Parlatino lo aportá ku ideanan i sugerensianan den e kuadro aki, tin 4 dokumento ku 4 diferente aspekto di Futuro di Trabou ku a ser diskutí, nan ta;
- E kambionan teknológiko i futuro di trabou;
- E futuro di oferta di man di obra den trabou;
- Un futur0 yen di reto pa e relashon di trabou;
- E kontrakt Sosial i e futuro di trabou.
Nos a debatí ekstenso riba e tema aki i a palabrá ku lo sigui debatí via di nos grupo di “WhatsApp” riba e tema aki. pa presentá un dokumento aki un par di luna ku rekomendashonnan pa ku e tema di Futuro di Trabou i su karakterístikanan partikular den Latino Amérika i Caribe.
Tema 2: Pa loke ta trata reglamentashon di trabou “rural”, nos a debatí i yega na e konklushon ku mester bini ku un lei makro (Raamwet) pa e area aki. E area aki no ta toka Kòrsou direktamente pasobra nos no konosé e diskrepansia di trabou “rural” (Trabou di kampo) i trabou den siudat. Pero komo parti di e komishon aki nos mester trata tur tema relashoná ku trabou. Nos a tuma e lei di Uruguay komo base pa sigui elaborá un lei makro pa e area aki.
Na final di e reunionnan, presentenan nan a puntra mi persona, si Kòrsou por ta anfitrion di un reunion di nos komishon den futuro serkano.
Mi a informá nan ku lo mi papia ku presidente di Parlamento di Kòrsou pa wak si na aña 2019 esaki por bira posibel i si tin presupuesto pa por organisá e reunion aki.
Resúmen di partisipashon na “Intertraffic” na Amsterdam;
Parlamentario Charles Cooper a partisipá na e bolsa di Infrastruktura i Tráfiko mas grandi na mundu kual ta “Intertraffic” ku a tuma lugá na Amsterdam Hulanda.
E bolsa aki ta ser organisá kada dos aña, esaki ta di 24 biaha ku e ta ser organisá na Hulanda. Partisipantenan di tur parti di mundu ta bin bishitá e bolsa di infrastruktura i tráfiko aki. For di Gobièrnunan, Parlamentonan, departamentonan di Gobièrnunan i profeshonal nan riba e tereno aki. Durante di e bolsa aki bo ta haña tur e último desaroyo teknológiko riba tereno di infrastruktura i tráfiko.
Mi por bisa ku e bolsa aki a duna mi un bon base pa mi por hasi un bon trabou pa Kòrsou tempu ku mi tabata diputado i minister di infrastruktura. Motibu di esaki ta ku bo ta haña un bon bista kiko ta e kosnan ku mester ser implementá den nos tráfiko i den nos infrastruktura pa peaton pa hasi esaki mas sigur i pa un mihó mobilidat pa esaki ta mas efisiente.
Durante di e Bolsa a trata diferente ángulo pa ku e temanan ariba menshoná;
Tin eventonan riba e tema di “Smart Mobility”, tambe seminario riba “Intertraffic”, tin eventonan dirigí riba un tema spesífiko i demostrashonnan. Tambe tin loke nan ta yama “Inovation Awards” pa e inventonan mas nobo riba tereno di tráfiko i infrastruktura.
Algun kos ku segun mi nos por implementá bastante rápido pa mehorá seguridat den nos tráfiko i un mihó kontròl, por ehèmpel;
- E plachi di number ku un chip aden, huntu ku e stèker ku tambe tin un chip aden. Esaki lo hasi masha difísil pa hòrta un plachi number di un outo i pone esaki riba un otro outo. Pasobra ora di kontrolá, e chip di e plachi number lo no ta igual ku e chip den e stèker ku ta pega den e glas dilanti. Tambe esaki lo hasi bida di outoridatnan hopi mas fásil ora di kontrol. Pasobra ku un aparato spesial, mesora por kontrolá kua outo a paga su number kaba òf ku e plachi di number ta hòrtá òf si e plachi di number tin kualkier kos kuné. E kontrol ta bira mas efektivo i no tin mester di para masha hopi outonan ku si ta kumpli kabalmente ku nan obligashon. Un aspekto ku nos di MFK tabata preokupá kuné a keda aklará einan. Nos tabata i ta kontra pa e chip aki ta di link ku un sistema GPS, pasobra esaki lo violá e privasidat di un siudadano pero e sistema aki lo no ser di link na un sistema GPS.
- Pa loke ta trata fèrfmentu di kaminda, mi ta keda kere ku “ThermoPlast” ta e mihó aplikashon pa Kòrsou. Mester tene kuenta ku despues ku implementá e teknologia aki, mester bini un skema di mantenshon frekuente pa mantené e strepinan blanku òf di e kolo ku ser apliká. Pasobra serka nos áwaseru ta kai hopi parti di aña. Pues pa kita e tera òf stòf ku ta shusha e strepinan aki mester bini ku un maneho di mantenshon pa evitá ku e strepinan ta bira demasiado dof.
- Tambe nos a mira un sistema di “vangrail” nobo, kaminda ta usa barí, kual ta hopi hopi efektivo den e aspekto di salba bida di hende. Spesialmente den bògt nan peligroso. Ehèmpel kaminda por implementá e tipo di “vangrail” nan aki ta, na e bahada i subida di brùg nobo, den e bògt kaminda kada bes e waya di Refineria Isla ta wòrdu kibra, den e bògt dilanti Burger King na Saliña.
- Tambe nos a tuma nota ku tin un avanse riba tereno di kontrol di alkohòl i droga den tráfiko òf na trabou. Tin diferente empresa ku tin e mashinnan di supla aden ku ta duna bo resultado al instante, i mes ora ta komuniká ku un sistema komputarisá. Esaki sigur ta bon pa Minister di Hustisia i su ministerio tin kontakto ku e empresanan aki, pa implementá, nos tin e kontaktonan ku nos por fasilitá e ministerio aki.
Asina mi por sigui menshoná diferente kosnan ku nos lo por implementá pa hasi nos tráfiko i nos infrastruktura mas sigur, mas safe, mas efisiente i ku un mihó mobilidat. Esaki nos lo sigui diskutí den e komishon di Infrastruktura di Parlamento di Kòrsou i ku minister di VVRP.
Ami sigur den Parlamento òf nò, mi lo sigui bai e bolsa aki pa mi por sigui kontribuí na adelanto di e último avansenan riba e tereno di infrastruktura i mobilidat.
Atentamente,
Charles Cooper
Parlamentario pa
Frakshon di MFK
Kòrsou, 28 di mart 2018
ArtCreativeFace Like Button Module


text:
Den e serie di articulo di InsureToStudy Crescenzia Biemans ta elabora riba e bentahanan y desbentahanan, e historia y e leynan tras e compania di seguro priva InsureToStudy B.V. Un compania cu ta situa na Hulanda. E articulo aki ta aspira pa informa studiantenan di Aruba riba e ley cu ta categorizanan manera 'inhabitantenan temporario' y e opcionnan cu ta bin cu esaki. E problema mas grandi cu lo wordo discuti ta cu studiantenan cu Arubalening ta wordo motiva pa tuma e seguro aki sin di a haya mas informacion tocante e diferente posibilidadnan.
Version na Ingles disponibel akinan.
Ora mi a bin biba na Hulanda den 2013 mi tabata hopi entusiasma pero tambe nervioso. Hopi cos di bida mi mester a siña ainda con nan ta funciona. Manera hopi hende na e edad cu mi tabata tin, cu a biba un bida comodo den e cas di nan mayornan, separa di e realidad di bida, ami no tabata sa con e proceso di registracion pa bay biba na un otro pais ta bay. Mi tabata keda confundi ora mi tende e palabranan kwijtschelding of huur- y zorgtoeslag. Pa haci mi bida mas facil mi a dicidi di inscribi pa haya Arubalening, asina aki e Plaatselijke Opvang Commissie lo por yuda mi cu ful e proceso di registracion aki. Nan a yuda regla cuenta di banco y nan a yuda mi inscribi na e municipio di e luga unda mi a bay biba. Nan a splica tambe cu na Hulanda nos tur mester ta sigura sino nos lo haya boet. Nos a wordo bisa pa tuma e pakete di seguro medico priva di e compania ONVZ, un pakete negocia cu e compania Boogaard Assurantiën N.V. Den e splicacion riba e situacion di seguro nos a wordo bisa cu nos no lo por haya un pakete di seguro medico publico paso nos no ta traha na Hulanda. Pa no haci e situacion di seguro mas complica, ami, hunto cu e otro studiantenan di Amsterdam, a dicidi di tuma e pakete cu nan a ofrece nos.
Manera mayoria pais, Hulanda ta ofrece su residentenan cu numeroso opcion di seguro. Tur persona cu ta biba of traha na Hulanda, pa ley, ta obliga pa tuma un plan di seguro cu ta cubri e gasto medico basico. Esaki ta inclui, por ehemplo, e gasto di bay doctor di cas y dentista. Si un persona ta un ciudadano Hulandes, ta traha y tin un edad di mas cu 18 aña, e persona ta obliga pa tuma un seguro medico publico. Pa asina e ta garantisa cu e tin un seguro medico basico. Pero si e persona ta un studiante internacional y e no tin un trabou, e persona aki no ta obliga pa tuma un seguro medico publico y ta haya e opcion pa por dicidi pa tuma un seguro medico priva.
Desde cu mi a bin biba na Hulanda, un otro compania a wordo encarga pa regla e seguro di e studiantenan di Aruba. Na aña 2015 esaki a wordo poni den man di e compania InsureToStudy B.V. Mi experiencia cu ONVZ y InsureToStudy ta un similar, y den varios caso negativo. Hopi studiante, ami mes inclui, a haya nos mes ta reclama paso nos seguro no a wordo reconoci door di institucionnan medico na Hulanda. Pa e motibo aki mi a dicidi di bay busca y haya sa kico realmente e motibo ta dicon nos ta wordo bisa pa tuma e pakete di seguro medico priva imbes di un cu ta publico, manera tur otro ciudadano Hulandes tin. Mi no por a compronde dicon studiantenan di Aruba si por bin den consideracion pa haya huurtoeslag, kwijtschelding y otro benificionan cu ta wordo ofreci den e systema Hulandes, pero no den e caso di e servicio di seguro. Dicon nos ta wordo mira manera studiantenan internacional siendo cu nos tin nacionalidad, residencia y educacion Hulandes?
Studiantenan di Aruba bibando na Hulanda ta cai bou articulo 20 di e documento “Besluit uitbreiding en beperking kring verzekerden volksverzekering 1999”. Den articulo 20 ta para cu personanan cu a bin biba na Hulanda cu motibo pa solamente sigui un estudio no por wordo segura usando e leynan nacional di seguro. Ta wordo menciona specificamente cu esaki ta e caso pa studiantenan cu ta bin for di Aruba, Curaçao, Bonaire, St. Maarten, St Eustatius and Saba. Ora mi a yama Sociale Verzekeringsbank (SVB) den zomer, nan a splica mi cu studiantenan di Aruba no ta wordo pidi pa tuma un plan di seguro medico publico manera un otro ciudadano Hulandes paso nan no ta wordo mira como un residente permanente. E studiantenan ta wordo mira como un residente temporario, cu solamente a bin biba pa sigui un estudio.
E regla aki ta bin cu su excepcionnan. Na prome luga, di un studiante cu ta traha part-time ta wordo exigi pa e tuma un plan di seguro publico Hulandes. Esaki ta e unico excepcion concreto unda e studiante no solamente ta haya e derecho pa scoge un plan di seguro publico, pero esaki ta wordo exigi di dje. Pero esaki kiermen cu e unico manera pa haya un plan di seguro publico ta door di traha? Tecnicamente, no. Esunnan cu por prueba cu nan a bin biba na Hulanda cu intencion pa keda biba tambe despues cu nan caba cu nan estudio tambe tin e derecho pa inscribi pa un plan di seguro publico. SVB a splica cu e cierto manera cu e studiante lo por prueba cu e tin plan pa keda ta door di, por ehemplo, tin yiu cu ta naci na Hulanda, a casa cu un residente Hulandes, a cumpra propiedad, etc. E chens cu un compania di seguro ta nenga di tuma e studiante ta chikito y tin mas cu suficiente compania cu e studiante por scoge pa inscribi su mes na dje.
ZORGTOESLAG
Studiantenan di Aruba cu no ta traha y tin un plan di seguro medico publico no ta bin den consideracion pa haya Zorgtoeslag, cu ta un entrada cu ta yuda cumbri e gasto halto di seguro. E gasto di seguro ta normalmente entre 90 y 105 euro pa luna. Den 2016 residentenan Hulandes (of esunnan cu tin un permiso di residencia valido, cu tin un plan di seguro medico publico Hulandes, cu tin un entrada relativamente abou y ta ariba di e edad di 18 aña) a haya un suma maximo di 998 euro na zorgtoeslag. Esaki ta calcula pa bira 1066 euro den 2017. Maske cu mayoria di e studiantenan por cumpli cu e exigencia menciona, door di e ley menciona mas prome, si nan no tin un trabou, nan no por aplica pa zorgtoeslag sin bin den riesgo pa haya boet.
Sin embargo, paso e systema Hulandes ta manera cu e ta, pa e ultimo 20 añanan gobierno di Aruba a regla un plan di seguro medico priva pa e studiantenan. Prome cu 2015 e compania ONVZ tabata encarga cu e tarea aki, un plan negocia cu e compania Boogaard Assurantiën N.V. Tur studiante tabata wordo cubri bou e pakete di Basisfit Internationaal, Extrafit Internationaal y Tandfit B. E gasto pa e pakete aki tabata 279,24 euro pa trimester, cu ta 93,08 euro pa luna. Esaki tabata wordo paga, indirectamente, door di Arubalening. Locual kiermen cu studiantenan lo mester a paga esaki despues bek cu un interes di 6%. E prijs tabata comparabel cu locual tabata por wordo ofreci door di companianan di seguro medico publico Hulandes. Pero studiantenan no tabata por a bin den consideracion pa haya Zorgtoeslag. No tabata tin e gasto obligatorio di “eigen-risico” den e pakete pa e studiantenan pero e plan di seguro no tabata wordo reconoci tur ora na institucionnan medico manera doctor di cas of hospital. E inconsistencia den wordo reconoci tabata un problema grandi, unda bo ta haya e situacion cu cierto studiante no tabata tin problema pa wordo cubri pero hopi otro studiante mester a paga e suma nan mes pa despues bay pidi e bek for di e compania di seguro.
Cu e introduccion di InsureToStudy na 2015, e gasto pa luna a baha pa 54,50 euro pero hopi di e problemanan a keda mescos. E cambio di ONVZ pa InsureToStudy a resulta di scapa e studiantenan 462,96 euro pa aña. Pa studiantenan cu tabata traha part-time of cu a haci un stage, InsureToStudy a ofrece nan un basiszorgverzekering via e compania Turien & Co. E gasto pa esaki tabata 75,80 euro pa luna den 2015 y 84,50 euro pa luna den 2016.
Na cuminsamento di e aña aki Turien & Co. no ta encarga mas cu e tarea aki, e basiszorgverzekering ta wordo duna awo door di e compania HollandZorg. Cu e anuncio di e cambio aki por a observa cu studiantennan no ta keda bon informa riba e asuntonan di nan seguro. Mirando cu e informacion di e anuncio aki a wordo duna ora e cambio a wordo haci caba. Hopi a keda confundi cu kico e cambio aki kiermen y con e compania ta hinca den otro. Sharrity Oduber, un studiante cu ta biba y traha na Rotterdam, ta splica cu su experiencia cu InsureToStudy no tabata negativo pero cu e ta sinti cu tabata tin mester di mas transparencia ora e transicion aki a pasa. Ora e la pidi pa nan dun'e e “polis voorwaarden” nan a bis'e cu esey no ta posibel. E motibo cu a wordo duna pa esaki ta cu e lo mester firma e contract prome cu esaki lo por wordo manda. Ademas nan a splica cu HollandZorg no kier revela e informacion aki paso nan no kier pa otro cliente purba busca e “deal atractivo” aki, unda cu e eigen-risico a wordo paga caba. E ta haya cu e ta su derecho como cliente pa haya e informacion aki prome cu e ta firma paso e kier ta sigur cu e lo haya e mes un cobertura. Segun articulo 17 lid 6 of the Zorgverzekeringswet e compania di seguro lo mester dispone un "modelovereenkomst" unda e derecho y deber di e cliente ta wordo mustra y e gasto basico ta wordo deriva for di e zorgpolis. E la firma pa su contract nobo caba y ainda ta wardando pa haya e modelovereenkomst y e zorgpolis. Den atriculo 9 lid 1 di e mes un ley ta wordo stipula cu e zorgpolis lo mester wordo manda lo mas pronto posibel despues cu un cliente firma pa un seguro.
Bentahanan
Prome cu nos sigui elabora riba e problemanan cu ta rondona InsureToStudy, nos mester wak kico ta e bentahanan di dje. E plan di seguro di InsureToStudy ta sali mas barata cu esun di un compania di seguro medico publico Hulandes. Den cierto instancia e plan di InsureToStudy ta hasta cubri un suma di gasto mas halto cu otro companianan, por ehemplo un suma di 150 euro pa bril di bista y contactlens. Esaki ta 50 euro mas hopi cu mayoria compania di seguro medico publica ta cubri na Hulanda. Tambe e plan ta cubri e gasto di vuelo den e caso si un miembro di famia mester fayese. Esaki ta garantisa cu e studiante por bula bay bek Aruba si algo mester pasa cu un miembro di famia. Ademas, e plan di InsureToStudy no tin e gasto obligatorio di “eigen-risico”. E gasto aki tin un suma maximo di 385 euro (hyperlink) pa aña. E suma aki ta wordo cobra solamente na hende cu tin un pakete basico (basiszorgverzekering) na un compania di seguro medico publico Hulandes. Esaki kiermen cu e studiantenan no lo mester paga ora di bishita doctor di cas, pero si ora mester bishita un specialista of hospital. Si e situacion presenta su mes cu e studiante lo mester paga un suma di 385 euro, e suma aki lo wordo parti den e cantidad di luna cu falta ainda den e aña. Esaki pa haci e suma di e gasto pisa menos pa e studiante.
Maske cu opinion riba e experiencia cu InsureToStudy ta varia, tin varios caso cu studiantenan ta bisa cu nan ta contento cu e servicio door di e motibonan menciona. Daniella Arends, un miembro di Fuente, ta splica cu su experiencia cu InsureToStudy semper tabata positivo. E plan di seguro a cubri varios test di laboratorio, fisioterapia y hasta atencion medico na Aruba. Ora di paga Daniella solamente mester a scan e recibo y e-mail e pa InsureToStudy. E compania lo a paga tur gasto directamente. Kiara Van Trikt, un studiante bibando na Amsterdam, tambe ta splica cu e tabata tin bon experiencia cu InsureToStudy. Nan a cubri e gastonan di su bril di bista y fisioterapia. Tambe e ta gusta cu nan ta paga e declaracion lihe.
Un ehemplo den con opinion riba e experiencia cu InsureToStudy ta varia ta cu e caso di Haischel Dabian. Haischel, un otro miembro di Fuente, ta conta cu su experiencia ta net e contrario di esun di Daniella y Kiara. Tur biaha cu e mester a pasa cerca un insitucion medico su seguro no tabata wordo reconoci.
“Mi experiencia cu InsureToStudy tabata malo. Mi a dicidi di kita for di InsureToStudy despues cu mi a haya un accidente grave, unda mester a wordo opera riba mi man despues cu un auto a dal mi ora mi tabata riba mi bais bayendo universidad. Mi a wordo hiba hospital cu ambulance y na hospital nan a informa mi cu algo no tabata bon cu mi seguro, y si mi no por resolve esaki mi lo mester paga tur cos mi mes. Mi no por a haya InsureToStudy na liña y mi mester a bay via Arubahuis pa regla e asunto di seguro. Bo por imagina bo mes cu tur esaki tabata e ultimo cos cu mi kier a haci na e momento ey. Te e dia di awe, locual ta mas cu un aña despues, mi a ricibi varios recibo di 2334,68 euro (e ultimo mi a haya riba 10 di december 2016) pa e gasto di e accident. Mi a purba yama varios biaha y a manda varios e-mail, pero te ainda nan no a paga.”
Desbentaha
Awo ban wak e desbentahanan di InsureToStudy. E compania no ta wordo reconoci door di varios institucion medico. Manera cerca hospital, dentista, doctor di cas y specialista. Studiantenan tin cu of manda nan recibo via e-mail na e compania, of nan mester paga e suma nan mes anto despues, riba un otro tempo, pidi e bek. E proceso ta tuma aproximadamente 3 dia pa haya e placa bek. Si un studiante haya su mes den hospital, por ehemplo, y na e momento ey no por paga e suma riba nan mes, nan lo mester tuma contacto cu e compania di seguro pa puntra nan pa tuma contacto cu e hospital pa wak si nan por regla e pago directo. Den caso di emergencia den un weekend, e no ta posibel pa tuma contacto cu nan paso nan oficina no ta habri den weekend. E proceso aki ta ineficiente, y pa algun studiante ta trece cune frustracion. E seguro no ta cubri vacuna, profilax, anticonceptivo, HIV/aids, condicionnan preexistente, y tampoco cirugia cosmetico cu ta esencial pa e pashent.
Si un studiante logra haya zorgtoeslag, e ta sali mas caro pa keda cu InsureToStudy cu si e cambia pa un compania di seguro medico publico. Si un studiante ta paga, por ehemplo, 104,50 euro pa seguro cerca Friese Boeren en Tuinders Onderlinge (FBTO) y ta haya pa luna 88,83 euro bek via zorgtoeslag, e studiante ta paga 15,67 euro so cada luna. Esaki ta 38,83 euro menos cu locual e tin cu paga si e keda cu InsureToStudy. Hasta si e studiante mester paga algo bek di nan “eigen-risico”, e gasto pa luna lo keda menos si compara esaki cu esun di InsureToStudy.
Un otro problema cu studiantenan a reclama di dje ta e dificultad di stop nan seguro na InsureToStudy. Algun a wordo bisa door di InsureToStudy cu despues prome di Januari di cada aña e seguro no por wordo para mas. Otro studiantenan, ami mes inclui, a wordo bisa cu studiantenan cu tin Arubalening ta obliga di tin e seguro aki. Viviana Lopez, un hoben Arubiano cu ta studiando pa su masters na Hulanda, ta splica cu ora el a logra cancela su contract, nan a keda cobr’e pa aproximadamente tres luna, a pesar di su esfuerso pa demonstra cu el a cancela su contract. Recien nan a bolbe cobra Viviana y otro studiantenan, cu a informa cu nan kier cancela nan contract, paso nan a wordo inscribi automaticamente den e lista nobo ora e cambio pa HollandZorg a wordo haci.
E problema mas grandi ta e falta di informacion cu no ta wordo duna door di InsureToStudy, y e institucionnan di Aruba cu ta avisa nos pa tuma e seguro aki sin splica e otro opcionnan cu studiante tin. Studiantenan lo mester wordo informa cu InsureToStudy no ta e unico opcion cu nan tin. A lo largo tin hopi otro seguro priva cu ta traha pa studiantenan internacional y tambe tin e opcion pa tuma un seguro publico. Ademas, e distincion di e studiantenan di Aruba den e ley Hulandes ta un topico importante cu lo wordo discuti den un otro articulo.
E decicion pa keda cu InsureToStudy of kies un plan di seguro medico publico, manera cerca FBTO of Unive, ta keda den man di e studiante. E ta keda na e studiante pa kies kiko e ta haya ta mas importante, entre reconocemento di nan seguro of wordo cubri cu un suma mas halto den cierto instancia sin mester paga e suma di “eigen-risico”. Un compania di seguro medico publico Hulandes su reconocemento ta universal y e studiante tin e capacidad di scoge entre varios compania cu plannan cu diferente prijs. Esaki por sali caro si pa e studiante si e no bin den consideracion pa haya zorgtoeslag of si e studiante mester haya atencion medico y e ta wordo exigi pa e paga un suma di “eigen-risico”. A pesar cu InsureToStudy no tin e suma di “eigen-risico” aki y ta cubri studiante pa gran parti riba e area nan fundamental di salud, e no ta wordo reconoci door di varios institucion medico y e ta exigi esfuerso adicional di e studiante mes ora nan ta den e situacion cu nan mester wordo sigura. Den e proximo articulo mi lo explora e origen di InsureToStudy y e controversia rondonando e proceso cu a wordo tuma ora nan a wordo escogi como e compania cu lo wordo encarga di e seguro di e studiantenan.
Bo lo kier comparti bo experiencia cu InsureToStudy cu nos? Laga un comentario abou.
Traduccion na Papiamento: George Thiel.


text:
Profesianan Ku Sí A Kumpli
Den e leyenda ku nos a menshoná den un artíkulo anterior, Kreso a ser engañá pa e orákulo di Delfos, i komo resultado, e rei di Persia a derot’é. Di otro banda, Beibel ta kontené profesia tokante e rei di Persia ku a kumpli en detaye.
Mas o ménos 200 aña di antemano, hopi tempu promé ku Rei Siro a nase, e profeta hebreo Isaías a menshoná Siro pa nòmber i a bisa kon lo e konkistá Babilonia, un stat poderoso.
Isaías 44:24, 27, 28: “Asina SEÑOR . . . ta bisa e profundidat di laman: ‘Bira seku!’ I lo mi hasi bo riunan seka. Ta ami ta bisa di Siro: ‘E ta mi wardadó! E lo kumpli ku tur loke mi ta deseá.’ Di Herúsalèm e ta deklará: ‘Lo bo wòrdu konstruí,’ i di e tèmpel: ‘Bo fundeshi lo wòrdu poné.’”
Segun e historiadó Herodoto, e ehérsito di Siro a desviá e awa di Riu Eufrátes ku tabata pasa den e stat di Babilonia. Danki na e strategia di Siro, e awa a baha i su ehérsito por a pasa na pia den e riu pa drenta e stat. Despues ku Siro a konkistá Babilonia, el a libra e hudiunan prezu i a laga nan bolbe Herúsalèm pa rekonstruí e stat, ku a ser destruí 70 aña promé.
Isaías 45:1: “Asina SEÑOR ta bisa Siro, su ungí, esun ku mi a kohe na su man drechi, pa hasi nashonnan someté nan mes su dilanti, i pa kita arma for di reinan, pa habri portanan su dilanti, asina ku e portanan di stat lo no wòrdu será.”
E personan a drenta e stat via e portanan inmenso di dos blat ku a keda habrí pa deskuido. Si e babilonionan tabata sa kiko Siro tabatin pensá di hasi, nan lo por a sera tur e portanan ku ta keda kara pa e riu. Pero komo ku nan no a sera e portanan, e stat a keda sin defensa.
E profesia remarkabel akí ta djis ún di e tantísimo profesianan bíbliko ku a kumpli presis. * Kontrali na pronóstiko di hende, ku segun nan hopi biaha ta bini di nan diosnan falsu, profesia di Beibel ta bini di e Persona “kende ta deklará e fin for di prinsipio, i for di tempunan antiguo, kosnan ku no a wòrdu hasí ainda.”—Isaías 46:10.
Ta e Dios berdadero, kende su nòmber ta Yehova, so por bisa esei. Su nòmber evidentemente ta nifiká: “E Ta Kousa pa Bira.” Esaki ke men ku e tin e kapasidat di wak futuro i kumpli ku su boluntat. Esei ta un garantia ku lo e kumpli ku tur loke el a primintí.
PROFESIANAN KU TA KUMPLIENDO
Bo tin gana di sa kiko Beibel ta profetisá tokante nos tempu? Mas o ménos 2.000 aña pasá, Beibel a bisa ku den “e último dianan lo bini tempunan krítiko, difísil pa trata kuné.” Ta e último dianan di kiko e ta papiando di dje? Wèl, no ta di planeta Tera ni di humanidat, pero di problema, opreshon i angustia ku ta pone hende sufri pa míles di aña kaba. Laga nos konsiderá djis algun profesia ku ta mustra ku nos ta bibando den “e último dianan.”
2 Timoteo 3:1-5: “Den e último dianan . . . hende lo stima nan mes, stima plaka; nan lo ta bromadó, arogante, blasfemadó, desobediente na mayornan, malagradesí, desleal, sin kariño; nan lo no ta dispuesto pa sera ningun akuerdo; nan lo ta kalumniadó, sin dominio propio, feros, sin amor pa loke ta bon, traidor, kabesura, hinchá di orguyo, ku ta stima plaser en bes di stima Dios, ku tin aparensia di ta deboto na Dios, ma ku no ta demostrá e deboshon ei den nan bida.”
No ta asina ku dia pa dia bo por mira e komportashon ei mas i mas? Unda ku bo bira hende ta stima nan mes, nan ta stima plaka i ta pensa riba nan so. Nan ta mas eksigente i ménos dispuesto pa bai di akuerdo ku otro hende. I yunan no ta tende di nan mayornan i, por lo general, hende ta stima plaser mas ku Dios. Anto dia pa dia, e situashon ta bira mas pió.
Mateo 24:6, 7: “Boso lo tende di guera den vários lugá . . . Nashon lo lanta kontra nashon i reino kontra reino.”
Segun algun kálkulo, e kantidat di morto ku guera i konfliktonan armá a kousa desde 1914 ta mas ku 100 mion; e sifra ei ta surpasá poblashon di hopi pais. Pensa un ratu kuantu lágrima, tristesa i doló esei lo mester a kousa. Pero e nashonnan a siña di nan foutnan i pone un fin na guera?
Mateo 24:7: “Lo tin skarsedat di kuminda.”
E Programa Mundial di Alimentashon ta bisa: “Den e mundu akí ku ta produsí sufisiente kuminda pa tur hende por kome, 815 mion hende, esei ta ún di kada nuebe hende, te ainda ta bai drumi stoma bashí. Pió ainda, ún di kada tres hende ta sufri di un forma di desnutrishon.” Nan ta kalkulá ku tur aña, mas o ménos tres mion mucha ta muri di hamber.
Lukas 21:11: “Lo tin temblor grandi.”
Tur aña, hende ta sinti mas o ménos 50.000 temblor. Di e temblornan ei, 100 ta kousa daño konsiderabel na edifisionan, i un temblor grandi ta sosodé kada pasa aña. Segun un kálkulo, entre aña 1975 i aña 2000, temblor a kobra bida di 471.000 hende.
Mateo 24:14: “E bon notisia akí di e Reino lo ser prediká den henter e tera habitá, komo testimonio pa tur nashon, anto e fin lo yega.”
Aktualmente tin mas ku ocho mion Testigu di Yehova ta prediká e bon notisia di e Reino di Dios den mas ku 240 pais rònt mundu. Nan ta prediká den statnan inmenso, den pueblonan aislá, den selvanan i riba serunan haltu. E profesia ta bisa ku ora Dios keda satisfecho ku e trabou, “e fin lo yega.” Kiko esei ke men? Wèl, ku gobernashon di hende lo yega na su fin i ku e Reino di Dios lo kuminsá goberná. Ki promesanan lo kumpli e tempu ei? Sigui lesa pa bo haña kontesta riba e pregunta ei.
^ par. 8 Wak e artíkulo “Un Testimonio Silensioso di un Profesia Ku A Kumpli.”


text:
A.T.A. a tuma nota di diferente publicacion referente aporte pa cu Team Aruba. A tuma nota di diferente discusion cu a surgi rondo di e topico aki y di e hecho cu a combina e topico aki cu diferente otro pensamentonan referente maneho di A.T.A. A.T.A. no ta opta pa drenta den discusionan cu ta considera di tin indole politico, pero sinembargo a dicidi di pa medio di esaki, aclaria lo siguiente, sperando cu e ta brinda claridad na un manera imparcial:
Patrocinio Team Aruba no ta continua
A.T.A. a base di decision di Minister di Turismo, cu nos ta consiente cu Minister a indica publicamente tambe, no ta continua cu aporte pa cu Team Aruba entrante 2018. Ta asina cu A.T.A. a bin ta duna su aporte a base di analisis nan haci, a base anual, na Team Aruba for di aña 2011. Anterior na esaki AHATA tabata carga e patrocinio aki. Conforme procedura legal aplicabel pa A.T.A. ta evalua peticionan, analisa y presenta esakinan, den casonan unda procedura y ley di A.T.A. ta rekeri esaki, ta presenta esaki na Hunta di Supervision pa aprobacion. Consecuentemente esaki ta sigui su caminda pa Minister di Turismo, kende tambe mester duna su aprobacion. Team Aruba a ricibi notificacion oficial di e descontinuacion awe, 24 di juli 2018. Aki mester bisa cu na maart e aña aki ya caba a indica na Team Aruba cu no lo continua. E ekipo a sigui hasi su esfuerso pa sigura e patrocinio y como tal esaki a yega na Minister di Turismo recientemente, kende na su turno a comunica su decision tambe. A.T.A. ta gradici Team Aruba pa e relacion di trabow for di 2011 y ta desea Team Aruba hopi exito cu plan nan actual y cu esnan pa futuro.
A.T.A. ta enfatisa: na tur momento ta actua conforme ley y proceduranan aplicabel
Tambe ta tuma e oportunidad pa enfatisa e hecho cu A.T.A. ta traha na tur momento conforme ley y proceduranan vigente pa A.T.A. Esaki ta aplicabel pa ehecutivonan di A.T.A. y pa e Hunta di Supervision.
Como e autoridad di turismo na Aruba, A.T.A. ta estricto den su maneho. Gerencia ta laga diferente compania independiente haci auditoria riba base cuartal y anual. Esaki a bin ta tuma lugar ya for di 2011, na momento cu Oficina di Turismo a bira independiente y orguyosamente por bisa cu tur aña ta cumpli debidamente cu entrega di entre otro e Rapport Anual, cu ta inclui resumen di resultadonan y di trabou haci, como tambe e relato financiero cu su respectivo ‘goedkeurende verklaring.’
Conforme ley, tin dos momento clave pa Oficina di Turismo, e prome ta ora di haci entrega di e presupuesto pa e aña siguiente y e di dos momento ta ora di entrega e Rapport Anual cu e resultadonan di e aña anterior. E Rapport Anual ta consisti di un rapport general, financiero, y un parti unda ta elabora riba e trabou di e Hunta di Supervision. Den e parti general di e rapport ta inclui un compilacion di e logronan di e diferente departamentonan den A.T.A., cual ta e departamento di Mercadeo, Strategia Investigacion (‘research’) y Planificacion, Destination Services, Recurso Humano, y e departamento encarga cu e aspecto financiero y maneho di facilidad di A.T.A.
Minister di Turismo ta aproba e Rapport Anual y e Presupuesto di A.T.A. Prome cu Minister aproba esakinan, nan ta wordo manda parlamento di Aruba ‘ter inzage’ y pa eventual comentario esaki pa un periodo di 10 dia di trabao. Djei Minister di Turismo por duna su aprobacion formal.
Pa A.T.A. e ehercicionan aki, esta produccion di su Rapport Anual y di su Presupuesto, ta extenso y di suma importancia y un parti integral di e maneho cu ta cana man den man cu ley stipula pa A.T.A. como tambe codigo di ‘Good Corporate Governance’ stipula pa A.T.A.
E auditoria financiero independiente anual ta ser conduci pa Ernst & Young, y esun per cuartal pa e oficina di accounting independiente PricewaterhouseCoopers.
A.T.A. ta pone hopi enfasis riba su maneho financiero y riba un maneho conforme ley aplicabel pa A.T.A., como tambe conforme locual ta constitui ‘Good Corporate Governance’. E pasonan ariba menciona ta refleho di un maneho cu ‘Checks & Balances’ adecua unda A.T.A. ta entre otro wordo audita dor di companianan independiente, conforme reglanan internacional.
E proceso di auditoria na A.T.A. a inclui tambe un “dossierreview” di Centrale Accountantsdienst na 2016.
A.T.A. ta spera cu esaki un biaha mas ta brinda splicacion riba e maneho estricto cu ta sigui den caso di maneho di oficina di turismo, cual ta asina esencial pa bienestar di nos pais y nos comunidad.


text:
Huidige artikelen
Artikelen uit december 2015
29-12-2015 - Diaranson dia 30 di december e orario di servicio na publico ta diferente
Tanto pa e seccion di servicio pa cliente y e seccion di servicio di caha
Lees meer...
28-12-2015 - A duna prolongacion di termino: dia 1 di februari 2016 ta bira e ultimo dia cu por entrega declaracion y paga e impuesto di winstbelasting 2014
ORANJESTAD – Departamento di Impuesto ta informa su clientenan cu tin e obligacion di haci declaracion di winstbelasting 2014, cu dia 1 di februari 2016 ta bira e ultimo dia cu por entrega e declaracion di winstbelasting y haci e pago correspon... Lees meer...
18-12-2015 - Clientenan cu no a ricibi nan formulario di declaracion di winstbelasting 2014 por pidi un duplicado
ORANJESTAD – Departamento di Impuesto ta informa su clientenan cu no a ricibi nan formulario di declaracion (aangiftebiljet) di winstbelasting 2014 y a controla cu Postkantoor pero no ta haye, por pidi un duplicado di e formulario.
Con por p... Lees meer...
16-12-2015 - Departamento di Impuesto a otorga e prome controlesticker pa vehiculo di motor 2016 na Minister di Finansas y Organisacion Gubernamental
2-12-2015 - Departamento di Impuesto lo ta cera diabierna awor
1-12-2015 - Awe ta ultimo dia cu por haci peticion pa prolongacion di termino pa entrega e declaracion di inkomstenbelasting 2014
Pa esnan cu no ta alcansa pa entrega e declaracion di inkomstenbelasting 2014
Lees meer...
1-12-2015 - Awe ta ultimo dia pa entrega e declaracion di inkomstenbelasting 2014